«Άδικη» ήττα στο φινάλε για τον εξαιρετικό ΑΟΑΝ! — GRANDSPORT\nΒασίλης Μπαγκέρης\t 02/12/2021 - 17:10\nΠαρά το γεγονός ότι ο ΑΟΑΝ παρουσίασε ένα εξαιρετικό πρόσωπο στο παιχνίδι κυρίως στο πρώτο μέρος, τελικά γνώρισε μία άδικη ήττα στις καθυστερήσεις από την Αναγέννηση Καρδίτσας με 0-1!\nΜάλιστα μόλις τέσσερα λεπτά αργότερα ο ΑΟΑΝ είχε μοναδική ευκαιρία να πάρει το προβάδισμα στο σκορ, όταν μετά από παράλληλη πάσα του Πλουσή από τα αριστερά ο Νοκάι από πλεονεκτική θέση δεν κατάφερε να νικήσει τον αντίπαλο γκολκίπερ.\nΣτο 13΄ οι γηπεδούχοι είχαν νέα καλή στιγμή, όταν ο Ντίνος Μαρκάκης έκανε απίστευτη ατομική ενέργεια και επιχείρησε μία σέντρα σουτ, ωστόσο και πάλι ο τερματοφύλακας της ομάδας της Καρδίτσας δήλωσε παρόν και έδιωξε σε κόρνερ! Στο 17΄ και πάλι ο ΑΟΑΝ ήταν αυτός που απείλησε όταν ο Νοκάι πήρε τη μπάλα με πλάτη μέσα στην περιοχή, γύρισε και τελείωσε τη φάση ωστόσο η μπάλα πέρασε άουτ.\nΣτη συνέχεια ο «τρελός» ρυθμός έπεσε με τον ΑΟΑΝ να είναι εξαιρετικός ωστόσο στο αμυντικό κομμάτι και να μην απειλείται. Στο 41΄ ο Παπαδόπουλος εκτέλεσε ένα φάουλ από μακριά με την μπάλα να παίρνει πορεία προς την εστία αλλά τον Γκέκα να διώχνει σε κόρνερ!\nΣτο 42΄ ωστόσο ήρθε η μεγαλύτερη στιγμή της Αναγέννησης στο παιχνίδι, όταν ο Καρανίκας έπιασε ένα εξαιρετικό σουτ έξω από την περιοχή με τον Μπένκο να έρχεται σε επαφή με τη μπάλα, η οποία στη συνέχεια χτύπησε και στο δοκάρι και έφυγε έξω.\nΑυτή ήταν και η τελευταία στιγμή του πρώτου μέρους με τις δύο ομάδες να οδηγούνται ισόπαλες στα αποδυτήρια χωρίς τέρματα.\nΤο παιχνίδι έγινε δυνατό χωρίς ευκαιρίες και ο χρόνος κυλούσε χωρίς κάτι το αξιόλογο απέναντι στις δύο εστίες. Και ενώ τα πάντα έδειχναν πως το παιχνίδι θα ολοκληρώνονταν χωρίς τέρματα, στις καθυστερήσεις η Αναγέννηση κατάφερε να πάρει το προβάδισμα.\nΜετά από ένα πλάγιο από τα δεξιά, ο Γκίνη πήρε μία κεφαλιά προς τα πίσω και ο Μανιός με δεύτερη κεφαλιά έστειλε τη μπάλα στα δίχτυα και έκανε το 0-1 το οποίο ήταν και το τελικό αποτέλεσμα.\nΈτσι ο ΑΟΑΝ γνώρισε μία εντελώς άδικη ήττα βάση της εικόνας του στο παιχνίδι, με την Αναγέννηση να παίρνει το προβάδισμα για την πρόκριση στην επόμενη φάση.\nΗ εξέλιξης της αναμέτρησης:\nΤελικό σφύριγμα. Ο ΑΟΑΝ γνώρισε μία άδικη όπως εξελίχθηκε το παιχνίδι ήττα με 0-1 παρά την εξαιρετική του εικόνα.\n91΄ Γκολ για την Αναγέννηση Καρδίτσας ! Μετά από ένα πλάγιο από τα δεξιά, ο Γκίνη πήρε την πρώτη κεφαλιά και ο Μανιός με δεύτερη κεφαλιά από τη μικρή περιοχή έκανε το 0-1 για τους φιλοξενούμενους!\n90΄ Συμπληρώσαμε 90΄ λεπτά αγώνα. Τέσσερα λεπτά έξτρα χρόνου.\n85΄ Μπαίνουμε στα τελευταία λεπτά του αγώνα, με το παιχνίδι να παραμένει στο 0-0.\n78΄ Πολίτης και Κουτρομάνος αντί των Καρανίκα και Βιτάλ!\n71΄ Διπλή αλλαγή για τον ΑΟΑΝ! Τζιλάι και Πάγια περνάνε στο παιχνίδι αντί των Μαυρή και Νοκάι.\n69΄ Καλή στιγμή για την Αναγέννηση, ο Γκίνης βρέθηκε έξω από την περιοχή ωστόσο το σουτ που επιχείρησε πέρασε άουτ.\n65΄ Αλλαγή για τον ΑΟΑΝ ο Κατσαρός αντί του Πλουσή, ενώ για την Αναγέννηση πέρασα στο παιχνίδι οι Μπραμπίγια και Γκουγκούδης αντί των Μπενγκόα και Μπάλλα.\n64΄ Πρώτη καλή στιγμή στο δεύτερο μέρος ο Πλέγας έπιασε ένα βολέ από το ύψος του πέναλτι η μπάλα έφυγε ψηλά από τα δοκάρια.\n57΄ Πολύ σοβαρός φαίνεται ο τραυματισμός του Ντίνου Μαρκάκη, με τον ίδιο να βρίσκεται ακόμα στο έδαφος με δάκρυα στα μάτια.\n56΄ Αναγκαστική αλλαγή για τον ΑΟΑΝ! Ο Μαρκάκης δεν μπορεί να συνεχίσει στο παιχνίδι και ο Φουκαράκης πέρασε στη θέση του.\n54′ Στο έδαφος ο Μαρκάκης, μετά από σκληρό μαρκάρισμα που δέχτηκε. Έχει μπει στο γήπεδο ο γιατρός του ΑΟΑΝ να του παράσχει τις πρώτες βοήθειες.\n50΄ Ο Νοκάι έκλεψε τη μπάλα και κέρδισε φάουλ σε καλό σημείο για τον ΑΟΑΝ!\n46΄ Ξεκίνησε το δεύτερο μέρος στον Άγιο Νικόλαο!\nΗμίχρονο στον Άγιο Νικόλαο! ΑΟΑΝ-Αναγέννηση Καρδίτσας στο 0-0!\n42΄ Τρομερή ευκαιρία για τους φιλοξενούμενους. Ο Καρανίκας έπιασε ένα εξαιρετικό βολέ από το ύψος της περιοχής, ωστόσο ο Μπένκο βρήκε τη μπάλα η οποία στη συνέχεια χτύπησε και στο δοκάρι και έφυγε κόρνερ!\n41΄ Νέα εξαιρετική απόκρουση του Γκέκα, σε φάουλ του Παπαδόπουλου από μακριά. Ο ΑΟΑΝ είναι πολύ καλύτερος του αντιπάλου σε αυτό το πρώτο μέρος.\n33΄ Έχει πέσει ο τρελός ρυθμός, ωστόσο ο ΑΟΑΝ εξακολουθεί να στέκεται εξαιρετικά στο παιχνίδι.\n22΄ Αναγκαστική αλλαγή για την Αναγέννηση Καρδίτσας! Ο Γκίνη περνάει στη θέση του τραυματία Μπιανκόνι.\n22΄ Εξαιρετικός ο ΑΟΑΝ στα μισά του πρώτου μέρους, έχοντας αναγκάσει ήδη τον αντίπαλο τερματοφύλακα σε τρεις εξαιρετικές επεμβάσεις.\n17΄ Νέα ευκαιρία για τον ΑΟΑΝ, ο Νοκάι πήρε τη μπάλα με πλάτη στην εστία γύρισε και σούταρε, ωστόσο η μπάλα πέρασε πάνω από τα δοκάρια.\n13΄ Απίστευτη ατομική ενέργεια από τον Ντίνο Μαρκάκη έκανε μία σέντρα σουτ με τον Γκέκα να κάνει νέα τρομερό απόκρουση και να διώχνει σε κόρνερ.\n9΄ Νέα μοναδική ευκαιρία ευκαιρία για τον ΑΟΑΝ, ο Πλουσής έκανε τρομερή ενέργεια και έκοψε τη μπάλα, ωστόσο ο Νοκάι από πλεονεκτική θέση έστειλε τη μπάλα επάνω στον τερματοφύλακα ο οποίος και πάλι κράτησε το μηδέν.\n5΄ Τεράστια ευκαιρία για τον ΑΟΑΝ, ο Μηνάς έπιασε ένα εξαιρετικό σουτ από τη γωνία της περιοχής ωστόσο ο Γκέκας έκανε απίστευτη απόκρουση και κράτησε ανέπαφη την εστία του.\n3΄ Μεγάλη ευκαιρία για την Αναγέννηση Καρδίτσας, μετά από σέντρα του Μπάλλα από τα αριστερά ο Μπιανκόνι από πλεονεκτική θέση δεν έπιασε σωστά την κεφαλιά και η μπάλα έφυγε μακριά!\n1΄ Ξεκίνησε το παιχνίδι στον Άγιο Νικόλαο!\nΜικρή καθυστέρηση στη σέντρα, λόγω του ότι δεν έχει φτάσει ακόμα το ασθενοφόρο.\nΚατάμεστο το Στάδιο του Αγίου Νικολάου στιγμές πριν την έναρξη της αναμέτρησης!\nΣε λιγότερο από μισή ώρα σέντρα στην σπουδαία αναμέτρηση.\nΑναπληρωματικοί: Κουναλάκης, Κατσαρός, Πάγια, Τζιλάι, Τομαδάκης, Δεμέτζος, Πάγια, Φουκαράκης\nΑναπληρωματικοί: Θεολόγης, Γκουγκούδης, Κουτρομάνος, Γκίνη, Ζάγγος, Θεολόγης Β., Πολίτης, Ξέρρας, Μπραμπίγια


YouTube: Εξοικονομήστε 500.000 τόνους CO2 λιγότερους τον χρόνο! – EnergyIn\nYouTube: Εξοικονομήστε 500.000 τόνους CO2 λιγότερους τον χρόνο!\nΥπάρχει μέρα που δεν παρακολουθήσατε έστω κι ένα βίντεο στο YouTube ; Μάλλον απίθανο αφού η εν λόγω πλατφόρμα αποτελεί αναπόσπαστο κομμάτι της ιντερνετικής μας καθημερινότητας. Ένα δισεκατομμύριο ώρες βίντεο προβάλλονται κάθε μέρα! Το νούμερο είναι εντυπωσιακό και αποτελεί παγκόσμιο φαινόμενο ασχέτως χώρας και κοινωνικής ομάδας.\nΈχουμε όμως αναλογιστεί ποτέ το κόστος λειτουργίας της δημοφιλούς υπηρεσίας; Το χρηματικό κόστος προφανώς καλύπτεται και με το παραπάνω από τις διαφημίσεις. Τι γίνεται όμως με τις περιβαλλοντικές συνέπειες; Σύμφωνα με μελέτη του Πανεπιστημίου του Μπρίστολ, κάθε χρόνο η λειτουργία του YouTube επιβαρύνει το περιβάλλον με 10 εκατομμύρια τόνους CO2 !\nΜη σας φαίνεται υπερβολικό, η Google εσκεμμένα παρουσιάζει μόνο τις εκπομπές των data center της. Η έρευνα όμως υπολογίζει όλη τη λειτουργία, ξεκινώντας από τα data center, συνεχίζοντας με τους παρόχους και καταλήγοντας στις συσκευές που χρησιμοποιούμε για να απολαύσουμε τα αγαπημένα μας βίντεο.\nΠροφανώς δεν γίνεται να σταματήσει η πλατφόρμα, ούτε καν να περιοριστεί η χρήση της. Υπάρχει όμως ένας τρόπος να περιοριστεί το περιβαλλοντικό αποτύπωμά της. Σύμφωνα με τους Chris Preist, Daniel Schien και Paul Shabajee, τους υπεύθυνους της έρευνας, υπάρχει μια ρύθμιση στην υπηρεσία που θα μείωνε τις εκπομπές κατά 500.000 τόνους CO2 το χρόνο! Όταν για παράδειγμα ακούμε μουσική από το YouTube δεν κοιτάμε την εικόνα. Εξάλλου τις περισσότερες φορές υπάρχει μια στατική εικόνα, όπως το εξώφυλλο του album η φωτογραφία του καλλιτέχνη. Οι υπεύθυνοι, λοιπόν, προτείνουν να «κόβουμε» την εικόνα διατηρώντας μόνο τον ήχο. Αυτό θα μπορούσε να γίνεται σε όλες τις περιπτώσεις που μας ενδιαφέρει μόνο ο ήχος, εκτός από το προαναφερθέν παράδειγμα της μουσικής μπορούμε να το εφαρμόσουμε και σε συνεντεύξεις, διαλέξεις κτλ.\nΜια τέτοια ρύθμιση υπάρχει ήδη στην επί πληρωμή έκδοση του YouTube. Δεν είμαστε σίγουροι αν θα δοθεί και στη δωρεάν έκδοση, η οποία προτιμάται από τη συντριπτική πλειοψηφία των χρηστών. Βέβαια, για να είμαστε ακριβείς, ακόμα και σε αυτή την περίπτωση ένα μέρος της εικόνας συνεχίζει να αποστέλλεται από τους servers. Πρέπει, λοιπόν, η Google να επιτρέψει τη δυνατότητα αποστολής μόνο του ήχου όταν το ζητάει ο χρήστης προκειμένου να επιτευχθεί η μείωση των «ψηφιακών απορριμμάτων».\nΤότε όμως πώς θα βλέπουμε τις διαφημίσεις;…\ntags: CO2 YouTube\nπροηγούμενο Η ΛΑΒΑ αρωγός στην εκπαίδευση της νέας γενιάς Ελλήνων γεωπόνων


Η μεγάλη συγχώρεση για Αλέξη και Πηνελόπη -\nΑρχική » Ροή Ειδήσεων » Η μεγάλη συγχώρεση για Αλέξη και Πηνελόπη\nΜε κομμένη την ανάσα παρακολουθούν οι τηλεθεατές τις εξελίξεις στις «Άγριες Μέλισσες». Στο επίκεντρο της αγαπημένης μας ιστορίας θα βρεθεί στη συνέχεια η Πηνελόπη, η αγαπημένη κόρη του Δούκα, η οποία πέφτει σε ένα βαρύτατο ολίσθημα φέρνοντας στα άκρα τη σχέση της με τον Αλέξη, στις Άγριες Μέλισσες.\nΤο τελευταίο καιρό η Πηνελόπη καταβάλλει κάθε δυνατή προσπάθεια να μείνει μακριά από το Μελέτη και για το λόγο αυτό έχει ξεκινήσει με τον Αλέξη τις προσπάθειες για να μείνει έγκυος. Όμως – όπως είδαμε σε προηγούμενο επεισόδιο- μια συνάντηση της με το Μελέτη θα σταθεί μοιραία για την ίδια καθώς υποκύπτουν στο πάθος που τους ενώνει και φιλιούνται μέσα στο δρόμο.\nΆγριες Μέλισσες: Το μωρό ενώνει Αλέξη και Πηνελόπη\nΓια κακή τους τύχη όμως τους βλέπει ο πατέρας του Αλέξη ο Μάρκος ο οποίος έκπληκτος από τη στάση της νύφης του την πληροφορεί ότι θα ενημερώσει για όσα είδε με τα μάτια του τον γιό του. Η Πηνελόπη προσπαθεί να του εξηγήσει αλλά ο πεθερός της είναι ανένδοτος. Η Πηνελόπη τότε αποφασίζει να μιλήσει η ίδια στον Αλέξη. Βέβαια ο εισαγγελέας όταν μάθει από τη γυναίκα του τι ακριβώς έχει συμβεί θα μείνει άναυδος και θα της ζητήσει αμέσως να χωρίσουν.\nΟ Αλέξης θεωρεί ότι η Πηνελόπη καταχράστηκε της εμπιστοσύνης που της είχε. Παρά τις εκκλήσεις του πατέρα του να τη συγχωρέσει είναι αμετάπειστος.\nΌλα αλλάζουν από τη στιγμή που η Πηνελόπη μαθαίνει ότι είναι έγκυος. Το χαρμόσυνο γεγονός το ανακοινώνει η ίδια στον Αλέξη με δάκρυα στα μάτια δείχνοντας του για μια ακόμη φορά τη μεταμέλεια της. Του ζητεί να είναι ξανά μαζί και ο Αλέξης αυτή τη φορά λυγίζει και τη συγχωρεί.


Πρωτεύουσα του τουρκικού τουρισμού | Σχολές Καπάτου Ξένες Γλώσσες\nΑρχική/Νέα/Πρωτεύουσα του τουρκικού τουρισμού\nΠρωτεύουσα του τουρκικού τουρισμού, η πόλη Αττάλεια (Antalya).\nΗ πρωτεύουσα του τουρκικού τουρισμού, είναι η πόλη Αττάλεια. Η Αττάλεια είναι η πόρτα της Μεσογείου στον ομώνυμο κόλπο και η Μέκκα του τουρισμού για την Τουρκία.\nΜε 1.000.000 κατοίκους, είναι η όγδοη πόλη της Τουρκίας σε πληθυσμό. Ιδρύθηκε κατά τους Ελληνιστικούς χρόνους και έχει πολλούς αξιόλογους αρχαιολογικούς χώρους, που ζωντανεύουν την ιστορία της περιοχής.\nΗ πρωτεύουσα του τουρκικού τουρισμού συνδυάζει το αρχαιολογικό ενδιαφέρον με τις παραλίες και τα πολιτιστικά δρώμενα. Από το 1964, κάθε Οκτώβριο πραγματοποιείται στην πόλη το φεστιβάλ του Χρυσού Πορτοκαλιού (Altın Portakal Film Festivali). Είναι το σημαντικότερο φεστιβάλ κινηματογράφου στην Τουρκία.\nΗ πρωτεύουσα του τουρκικού τουρισμού και οι παραλίες της\nΟι παραλίες του νομού εκτείνονται συνολικά κατά μήκος 640 χιλιομέτρων. Συγκεκριμένα, στην πόλη της Αττάλειας υπάρχει μια φανταστική παραλία με βότσαλα. Όσοι αγαπούν τη θάλασσα έλκονται από τα κρυστάλλινα νερά της. Πράγματι, από το Μάρτιο μέχρι το Νοέμβριο, η παραλία έχει πολύ κόσμο. Οι τουρίστες απολαμβάνουν το μπάνιο τους ή διασκεδάζουν στα διάφορα νυχτερινά κέντρα, μπαρ και εστιατόρια.\nΕπιπλέον, οι παραλίες Konyaaltı και Lara είναι πολύ γνωστές για τα πανέμορφα νερά τους. Επίσης, ονομαστές είναι οι παραλίες Adrasan και Phaselis. Μία από τις αμμώδεις παραλίες της περιοχής είναι και αυτή στα Πάταρα (Patara). Σ’ αυτή την απέραντη αμμουδιά, οι χελώνες caretta-caretta δημιουργούν τις φωλιές τους για να εναποθέσουν τα αυγά τους.\nΕπίσης, ένα άλλο αξιοθέατο, όχι πολύ μακριά από την Αττάλεια, είναι οι καταρράχτες Kurşunlu και Düden.\nΤο σύμβολο της Αττάλειας είναι ο τζαμί Yivli Minare Camii με ύψος 38 μέτρα. Το τζαμί κτίστηκε το 1373, που λειτουργεί ακόμη και στις μέρες μας, ανήκει στην ύστερη σελτζουκική περίοδο. Στο εσωτερικό του βρίσκεται το Mevlevi Tekke, μοναστήρι των Δερβίσηδων, που είναι διάσημοι για τον παραδοσιακό χορό τους.\nΗ ιστορική συνοικία Kaleiçi βρίσκεται εντός των αρχαίων τειχών και μοιάζει με την πόλη της Ναυπάκτου. Τα πολύ ωραία ελληνικά σπίτια είναι πλέον πολιτιστική κληρονομιά υπό προστασία. Η συνοικία ξεκινά με την κεντρική πλατεία Kale Kapısı (η πύλη του οχυρού), όπου βρίσκεται ο χαρακτηριστικός πέτρινος πύργος του ρολογιού Saat Kalesi. Εκεί υψώνεται το άγαλμα του Αττάλου ΙΙ, ο οποίος ήταν και ο ιδρυτής της πόλης. Επίσης, υπάρχει η Hadrian Kapısı, η πύλη του Αυτοκράτορα Ανδριανού, η οποία υψώθηκε με την ευκαιρία της επίσκεψής του στην Αττάλεια το 130 μ.Χ.\nΤέλος, αξίζει να αναφέρουμε ότι, το αρχαιολογικό μουσείο της πόλης είναι ένα από τα μεγαλύτερα της Τουρκίας. Φιλοξενεί ευρήματα πολιτισμών που άνθισαν σε αυτή την περιοχή.


Schwarz Foundation - Σαβίνα Γιαννάτου\nΗ Σαβίνα Γιαννάτου μελέτησε τραγούδι με τη Γωγώ Γεωργιλοπούλου και αργότερα με τον Σπύρο Σακκά. Αποφοίτησε από το Τμήμα Performance and Communication Skills του Guildhall School of Music and Drama του Λονδίνου με υποτροφία του Ιδρύματος Μουσηγέτης. Η επαγγελματική της σταδιοδρομία ξεκίνησε με την εκπομπή του Γ' Προγράμματος της ΕΡΤ Εδώ Λιλιπούπολη,σε συνεργασία κυρίως με τη συνθέτιδα Λένα Πλάτωνος. Από τότε, έχει συνεργαστεί με τους συνθέτες Λένα Πλάτωνος, Νίκο Μαμαγκάκη, Νίκο Κυπουργό, Μιχάλη Γρηγορίου, Δημήτρη Μαραγκόπουλο, Δημήτρη Καμαρωτό και Βαγγέλη Κατσούλη.\nΥπήρξε μέλος (1981-1991) στο Εργαστήρι Παλιάς Μουσικής, ερμηνεύοντας μουσική του Μεσαίωνα και της Αναγέννησης. Από το 1994 συνεργάζεται με το συγκρότημα Primavera en Salonico, με το οποίο ερμηνεύει τραγούδια από τη Μεσόγειο και τα Βαλκάνια σε μουσικά φεστιβάλ σε ολόκληρο τον κόσμο. Η δισκογραφία της με το συγκρότημα περιλαμβάνει 8 κυκλοφορίες για τις εταιρείες Λύρα και ECM. Έχει εμφανιστεί σε περίφημες αίθουσες και φεστιβάλ, όπως Barbican και Queen Elizabeth Hall στο Λονδίνο, Melbourne Concert Hall, Symphony Space Νέας Υόρκης, London Jazz Festival, πολλά φεστιβάλ WOMAD σε ολόκληρο τον κόσμο, Stern Grove Festival του Σαν Φρανσίσκο, Moers New Music Festival, Rudolstadt Folk Festival και UCLA.\nΑπό το 1992 ασχολείται με τον ελεύθερο φωνητικό αυτοσχεδιασμό στο χώρο της free jazz. Έχει συνεργαστεί με τους: Νίκο Τουλιάτο, Peter Kowald, Φλώρο Φλωρίδη, Günther Pitscheider, Barry Guy, Gerald Preinfalk, Klaus Trauheit, Günter Baby Sommer, Μανώλη Μανουσάκη και Μedea Εlectronique.\nΈχει επίσης συνθέσει μουσική για το Εθνικό Θέατρο, Κρατικό Θέατρο Βορείου Ελλάδος, ΔΗΠΕΘΕ Λάρισας και Θέατρο του Νέου Κόσμου για τα έργα: Μήδεια, Βάκχες, Ιφιγένεια εν Αυλίδιτου Ευριπίδη, Ντυμπούκτου Μπρους Μάγιερς, Ικέτιδεςτου Αισχύλου, Ο κύκλος με την κιμωλίατου Μπέρτολντ Μπρεχτ, Περσόνατου Ίνγκμαρ Μπέργκμαν, καθώς και για ντοκιμαντέρ, παραστάσεις παντομίμας και video art.\nΗ δισκογραφία της περιλαμβάνει γύρω στις τριάντα κυκλοφορίες με συνθέσεις ελλήνων και ξένων συνθετών, παραδοσιακά τραγούδια από διάφορες χώρες, ελεύθερους αυτοσχεδιασμούς και δικά της τραγούδια.


Αρχική Όπου σου σφυρίξει Ελένη Μενεγάκη: Ένα βίντεο – πολλές προσωπικότητες (vid)\nΕλένη Μενεγάκη: Ένα βίντεο – πολλές προσωπικότητες (vid)\nΗ Ελένη Μενεγάκη ότι ρόλο κι αν έχει, είναι πάντα κούκλα!\nΗ παρουσιάστρια “Ελένη Μενεγάκη” ανέβασε στον προσωπικό της λογαριασμό στο Instagram ένα βίντεο στο οποίο παρουσιάζεται με διαφορετικούς ρόλους.\nΣτο συγκεκριμένο βίντεο η εκθαμβωτική παρουσιάστρια εμφανίζεται άλλοτε ως καουμπόι, άλλοτε ως πράκτορας που δίνει μάχη με τους κακούς, σε άλλες σκηνές με αφέλειες ή ακόμη και με ξυρισμένο κεφάλι.\nΤο βίντεο αποτελεί δημιουργία της Ρούλας Ρέβη, κι όπως αποκάλυψε η Ελένη Μενεγάκη, ίσως είναι ένα μικρό δείγμα για το τι σκέφτεσαι η φωτογράφος να κάνουν στην επόμενη φωτογράφιση της παρουσιάστριας.\n“Θέλω να ευχαριστήσω την καλή μου φιλη @roula.revi για την υπομονή της … (αυτή ξέρει) αλλά κ την δημιουργία του video ! Μάλλον έτσι με φαντάστηκε για την επόμενη μας φωτογράφηση ! Καλημέρα σε όλους !”, έγραψε η παρουσιάστρια κάτω από το βίντεο.\nΠροηγούμενο άρθροΚορονοϊός: Θετικός κι ο Σαρούνας Γιασικεβίτσιους\nΕπόμενο άρθροΤαξίδια: Ένα ταξίδι στην Αίγυπτο μέσω βίντεο (vid)


Είστε εδώ: Home / Ελλάδα / Μπέτυ Λιβανού & Τάσος Νούσιας θα ενσαρκώσουν την Πηνελόπη Δέλτα και τον Ίωνα Δραγούμη.\n02 Αυγούστου 2019 1986 Views\nΊων Δραγούμης και Πηνελόπη Δέλτα. Μια ψυχή χωρισμένη σε δύο σώματα.Ένας θαμμένος πόνος που δεν εκτονώθηκε ποτέ. Δύο λυγμοί που συνορεύουν. Ο έρωτας και η πατρίδα. Μια ιστορία ηδονής και οδύνης. Ο εμβληματικός διπλωμάτης και η σπουδαία συγγραφέας σε μια νοερή ζωή επιθυμίας, ονείρων, υψηλών ιδανικών, υψηλών δεσμεύσεων, υψηλών οραμάτων.\nΜε ετικέτα: Αθήνα - Πολιτιστικά, Μπέτυ Λιβανού, Τάσος Νούσιας, Πηνελόπη Δέλτα, Ίωνα Δραγούμη,\n28 Μαρτίου 2020 με 0 Σχόλια 1311 Views\n28 Μαρτίου 2020 με 0 Σχόλια 413 Views\n28 Μαρτίου 2020 με 0 Σχόλια 931 Views


"Λευκός καπνός" από το Δημοτικό Συμβούλιο: «Δεν υπάρχει θέμα συγχώνευσης του 6ου Λυκείου με το 5ο» | Lamianow.gr\n21/12/2017/08:11 34 views0\n“Κανένα απολύτως ζήτημα συγχώνευσης του 6ου με το 5ο Λύκειο δεν υφίσταται. Το ξεκαθαρίζω κατηγορηματικά…”. Με αυτό τον τρόπο ξεκαθάρισε προς πάσα κατεύθυνση, και έληξε -για την ώρα τουλάχιστον- τα όποια σενάρια περί συγχώνευσης με την παρουσία του στο Δημοτικό Συμβούλιο Λαμίας ο Περιφερειακός Διευθυντής Εκπαίδευσης Χρήστος Δημητρίου.\nΟ περιφερειακός Διευθυντής Εκπαίδευσης Χρήστος Δημητρίου\n«Τα χτυπήματα που δεχόμαστε είναι και πάνω και κάτω από την μέση. Το έγγραφο για συγχώνευση του 6ου Λυκείου με το 5ο ήταν εκπρόθεσμο. Κατατέθηκε από τον κο Πιλιτζίδη, όπως έχει το δικαίωμα και την υποχρέωση να το κάνει και απορρίφθηκε ομόφωνα. Δεν συζητούμε ούτε με εικασίες ούτε με υπονοούμενα. Ωστόσο ακούμε όλους, λαμβάνουμε υπ’ όψιν μας όλους αλλά την τελική απόφαση την παίρνω εγώ! Δεν θα υπάρχει συναπόφαση η συνδιοίκηση σε θέματα εκπαίδευσης σε πολλά ζητήματα που προέκυψαν το προηγούμενο διάστημα».\nΟ κος Πιλιτζίδης δεν αρνήθηκε την ύπαρξη του κειμένου πρότασης για συγχώνευση του 6ου Λυκείου, που όμως δεν προχώρησε και απορρίφθηκε.\nΟ Διευθυντής Δευτεροβάθμιας Εκπαίδευσης Σπύρος Πιλιτζίδης\nΗ Αντιδήμαρχος Λαμιεών Βίβιαν Αργύρη\nΗ Αντιδήμαρχος Λαμιεών Βίβιαν Αργύρη αναφέρθηκε στα γεγονότα που διαδραματίστηκαν στο γραφείο του Διευθυντή Β΄βαθμιας Εκπαίδευσης -κ. Πιλιτζίδη- ζητώντας μάλιστα συγγνώμη από τους μαθητές για τα γεγονότα που έγιναν ενώπιον τους.\nΑπό την πλευρά της αντιπολίτευσης ο Γιώργος Κοτρωνιάς κατήγγειλε τον Περιφερειακό Διευθυντή: «Εκφράζει κατά τον καλύτερο τρόπο αυτό που ζούμε τελευταία και από την Κυβέρνηση που εκπροσωπεί: Αποφασίζουμε και Διατάζουμε» ενώ ο Τάσος Χρονάς συμπλήρωσε:\n“Προσπάθησαν να συνδυάσουν την συγχώνευση με την στέγαση των Ειδικών σχολείων, προσπάθησαν να δημιουργήσουν πρόβλημα και σύγχυση στην τοπική κοινωνία. Όποιοι το χρησιμοποίησαν δεν είχαν πολιτική ηθική”. Η Μαρία Αντωνίου τόνισε από την πλευρά της: “Χρησιμοποιήσατε ως “Δούρειους ίππους” τους μαθητές, τους γονείς, τους Εκπαιδευτικούς των Ειδικών σχολείων για να περάσετε μια συγχώνευση. Έστω και την τελευταία στιγμή, ευτυχώς έγινε γνωστό το έγγραφο. Παρόλα αυτά δεν μπορώ να μην σταθώ στο ύφος της Διεύθυνσης Εκπαίδευσης”. Τη στέγαση του Ειδικού Σχολείου έθεσε ως προτεραιότητα ο Παναγιώτης Στασινός ενώ ο Γιώργος Σαγιάς υπεραμύνθηκε επίσης της απόφασης του Δημοτικού Συμβουλίου περί μη συγχώνευσης.\n“Το Δημοτικό Συμβούλιο ούτε εκφοβίζεται ούτε μπορεί να το προσβάλλουν. Η απόφαση του Δημοτικού Συμβουλίου που πάρθηκε ομόφωνα ισχύει και θα ισχύει“, τόνισε ο Δήμαρχος Λαμιέων Νίκος Σταυρογιάννης μετά από ένταση που ξέσπασε ανάμεσα σε δημοτικούς συμβούλους και τους διευθυντές εκπαίδευσης αφού οι τελευταίοι δευτερολόγησαν.\nΧιονίζει στην Λαμία και τις γύρω περιοχές… (εικόνες)


300 ευρώ ο παππούς στο χωριό, 7000 αυτοί, που στην ουσία είναι ακόμα πιο πολλά!!!\n(Είναι αυτοί δυστυχώς Έλληνες πολυτελείας και εμείς οι υπόλοιποι Έλληνες, παιδιά ενός κατώτερου Θεού.\nτώρα τελευταία μένω τα πρωινά πιο πολύ στο σπίτι και μοιραία βλέπω περισσότερη τηλεόραση. Ό,τι πάρει δηλαδή το αυτί μου, ενώ γράφω συνήθως, ή ψάχνω για κάποιες πληροφορίες στο ιντερνέτ. Βλέπω τους φωνακλάδες υποκριτές της πολιτικής να κόπτονται δήθεν για τα συμφέροντα του πεινασμένου Λαού, που όμως με την ψήφο τους στην Βουλή, κάθε μέρα που περνά όλο και με περισσότερα καρφιά τον σταυρώνουν.\nΒλέπω την υποκρισία που τους διακατέχει, που φωνάζει δυνατά ότι κόπτονται μόνο για την επανεκλογή τους, και όχι για την δυστυχία που μας φέρανε. Να προσπαθήσουν οι ελεεινοί να βρουν κάποιες λύσεις για να απαλύνουν λίγο τα φοβερά αποτελέσματα της πανάθλιας προσχώρησης στην υποδούλωση στους δικτάτορες της Ευρώπης και του ΔΝΤ. Δεν υπάρχει Δημοκρατία, καταργείτε το σύνταγμα και θέλετε να γνωρίζετε, στην αδυναμία σας να πιάνετε τους παρανομούντες, οτιδήποτε αφορά τον πολίτη. ¨όμως θα γυρίσει ο τροχός που λέει και ο Λαός και τότε που θα κρυφτείτε; Θα τολμήσετε, αν κάνετε εκλογές, να βγείτε να ζητήσετε την ψήφο του Λαού; Γιατί να σας ψηφίσει; Για τα χίλια κακά που του επισωρεύσατε; Αμ δε! Βέβαια είστεθρασείςκαιθαπροσπαθήσετε πάλι να μας παραμυθιάσετε. Μα κανένας Έλληνας δεν θα σας πιστέψει. Θα μείνετε μόνοι και αυτή θα είναι η τιμωρία σας.\nΈχουν το θράσος να διατείνονται, ο καθένας με την ιδεολογία του και προς άγραν ψήφων, άσχετα που δεν θα βρουν ούτε το δικό τους σαν γίνουν κάποια στιγμή εκλογές, πως μας έσωσαν από την χρεωκοπία, που όμως την έκαναν βασανιστική φτώχια. Μας έχουν χρεώσει 500 δις ευρώ και κάνοντας το άσπρο μαύρο λένε πως μας έσωσαν. Αλήθεια πληρώνεται ένα τέτοιο τεράστιο ποσό;\nΚαι κάνουν πως δεν καταλαβαίνουν πως έχουν εγκληματήσει εναντίον του Λαού. Ιδιαίτερα ο γιωργάκης που αυτό τον καιρό ενεργεί ως άλλος Νέρων. Μπορεί και ως Πόντιος Πιλάτος. Σφυρίζει αδιάφορα το μεγάλο σαϊνι. Και δεν φοβούνται οι αθεόφοβοι ούτε την κρίση της Ιστορίας, που θα τους γράψει σε μαύρες σελίδες. Και δυστυχώς η εσωτερική τρόικα συνεχίζει ακάθεκτη το έργο της καταστροφής.\nΈχουν το θράσος να λένε πως μας σώζουν από την καταστροφή που μας οδήγησαν οι ίδιοι, και εννοούν πως πρέπει να τους χρωστάμε χάρη γι’ αυτό. Ενώ το χρέος μας ήταν διαχειρίσιμο, μας το έκαναν είτε από λάθη τους, ίσως και ηθελημένα;, είτε πέφτοντας στις παγίδες κυρίως των γερμανών, που έτσι έχουν ησυχάσει από την απαίτηση των Ελλήνων να αποζημιωθούν για τα πάσης φύσεως εγκλήματα και τις καταστροφές που διέπραξαν και μας επισώρευσαν, και του επαίσχυντου ΔΝΤ, που όπου πήγε έφερε την καταστροφή. Και αδιόρθωτο επιμένει να χώνεται παντού και να εξαφανίζει τις οικονομίες των χωρών που υποτίθεται σώζει. Και ως δανειστές μας κερδίζουν εν τω μεταξύ πολλά δις από τους τόκους.\nΆνθρωποι στη Βουλή, που είναι οικονομολόγοι, μαθηματικοί, λογιστές, γιατροί και δικηγόροι, που δεν ξέρουν όμως να κάνουν απλές μαθηματικές πράξεις. Που δεν χρησιμοποιούν τις όποιες γνώσεις διαθέτουν, για να γλυτώσουν την χώρα από τον επερχόμενο αφανισμό.\nΉ μάλλον ξέρουν, αλλά δεν θέλουν να τις κάνουν. Και συνέχεια προσθέτουν στην πλάτη του Έλληνα νέους φόρους, νέα μέτρα, που δεν έχουν τελειωμό. Όμως πόσο θα μπορεί ο Έλληνας να πληρώνει; Γίνεται πληρωμή από ανέργους, από υποαπασχολούμενους, από χαμηλοσυνταξιούχους , από μαγαζάτορες που δεν ανοίγουν ταμειακή μηχανή για πολλές μέρες; Και μιλάνε για φοροδιαφυγή; Αλήθεια ποιος αγοράζει πλέον και τι, αλλά και ποιας αξίας αγαθά ώστε να φοροδιαφεύγει ο καταστηματάρχης;.. Φοροδιαφυγή υπάρχει όταν υπάρχουν δουλειές και όταν υπήρχαν δουλειές δεν φρόντισαν να πολεμήσουν την φοροδιαφυγή. Τώρα είναι αργά. Έξω από τρόφιμα και αυτά λιγοστά, ελάχιστοι αγοράζουν κάποια αγαθά. Χιλιάδες εργοστάσια, βιοτεχνίες, καταστήματα και χίλιες δυο άλλες επιχειρηματικές δραστηριότητες, έχουν κλείσει και οι περισσότεροι ιδιοκτήτες τους είναι σε άθλια οικονομική και όχι μόνο, κατάσταση.\nΕπομένως αυτό το παραμύθι για να βάζουν συνέχεια φόρους και ισοδύναμα να το σταματήσουν, ιδιαίτερα οι μεγάλοι ένοχοι. Οι γερμανοί και ΔΝΤ.\nΈνα άλλο τώρα. Ήθελα να ήξερα αχρείοι, ποιος σας είπε πως τα ξεροχώραφα πρέπει να πληρώνουν φόρο, οι αχυρώνες και τα φτωχόσπιτα του χωριού το ίδιο και αυτά; Πληρώνεις φόρο αν κερδίζεις, αν πουλάς. Συγγενής μου έχει ένα γραφειάκι στην Αθήνα ξενοίκιαστο αρκετό καιρό, και αντί να παίρνει χρήματα, δίνει 50 και παραπάνω ευρώ για κοινόχρηστα συν το χαράτσι. Δηλαδή πως πληρώνονται αυτά από τον άνεργο ιδιοκτήτη; Με ελεημοσύνη των γερόντων γονέων του και ταυτόχρονη στέρησή τους των αναγκαίων.\nΑμα εισπράττεις λοιπόν τότε αποδίδεις ΦΠΑ και δηλώνεις εισόδημα. Εσείς κάθε Έλληνα που έχει την ατυχία να διαθέτει κάποια περιουσία, τον βαφτίζετε επιχειρηματία, και ας μην έχει να φάει. Γιατί αντωνάκη δεν πας στα χωριά να δεις από πού θα εισπράξεις φόρο; Από τα ρημαγμένα και εγκαταλειμμένα χωριά; Είσαι με τα καλά σου; Αυτά που κάνεις είναι κινήσεις προθανάτιες. ΚΑΛΕΣΕ ΑΠΟ ΟΛΟ ΤΟΝ ΚΟΣΜΟ ΤΟΥΣ ΠΙΟ ΣΠΟΥΔΑΙΟΥΣ ΕΛΛΗΝΕΣ, συσκέψου μαζί τους και κάνε ένα σωστό πρόγραμμα. Μην το παίζεις παντογνώστης, ούτε να γράφεις στα παλιά σου παπούτσια κάποιους που ξέρουν περισσότερα από εσένα.\nΚαι στείλε τον στουρνάρα σπίτι του. Κάποιος πιο έξυπνος από αυτόν θα βρεθεί να τον αντικαταστήσει.\nΚαι για να συνεχίσω με τον παππού «επιχειρηματία» στο χωριό που δεν μπορεί να πάρει τα πόδια του. Λοιπόν ένας παππούς που παίρνει 300 ευρώ σύνταξη από τον ΟΓΑ, που πλέον πληρώνει τα φάρμακά του που του τα έβγαλαν από την λίστα, που πεινά γιατί πλέον δεν μπορεί να καλλιεργήσει τα χωράφια του, να φροντίσει τις κότες και τα άλλα ζωντανά του, θα είναι υποχρεωμένος να πληρώνει φόρο, κεφαλικό, σαν αυτόν που πλήρωναν οι σκλαβωμένοι πρόγονοί μας, παράδειγμα επί σουλεϊμάν. Που ήταν και αισθηματίας και ποιητής και μπιχλιμπίδια έφτιαχνε, μα άμα του ερχότανε έκανε και κανένα φόνο. Κάπως έτσι φαντάζετε κύριοι στα μάτια του Ελληνικού Λαού και εσείς. Αυτοί που αυτοκτονούν σας δείχνουν ως υπαιτίους, αδιάφορα και εντελώς σκληρόκαρδα παλικάρια.\nΑλήθεια συμφεροντολόγα ανθρωπάκια, σκεφθήκατε ότι αν ο παππούς έχει κάποια χωράφια, που δεν του αποδίδουν τίποτα, γιατί γέρασε και δεν μπορεί να τα καλλιεργήσει, το λιοστάσι του με τις 200 απεριποίητες ελιές του δίνει 200 κιλά λάδι κάθε δυο χρόνια, αφού τα υπόλοιπα τα παίρνουν οι εργάτες και έτσι καρπίζουν οι ελιές, ότι αγοράζει , αν μπορεί , τα πάντα γιατί δεν μπορεί να παράγει μόνος του οτιδήποτε, να πληρώνει χαράτσια, από εικονικά , ανύπαρκτα εισοδήματα; Τεκμαρτά τα λέτε εσείς οι σοφοί. Εγώ συνέχεια μεγαλώνοντας μαθαίνω καινούριες εκφράσεις, που την έννοιά τους λίγοι καταλαβαίνουν, αφού χρειάζονται ειδικές γνώσεις.\nΛέτε παλικάρια, 5 στρέμματα με ελιές χ 1500 ευρώ, ναι τόσο το υπολογίζει η εφορία παράδειγμα στο χωριό μου, = 7.500 ευρώ, + 2000 το χαμόσπιτο= 9.500 + 1000 το ξεροχώραφο με τα πουρνάρια στο βουνό 5 χιλιόμετρα έξω από το χωριό= 10.500 + 3600 η σύνταξη τω ν 300 ευρώ τον μήνα= 14.100. Αυτά χοντρικά, και του βγάζετε του παππού ένα τεκμαρτό δεν ξέρω πόσο και τον βάζετε να πληρώνει ένα χιλιάρικο χαράτσι. Αν δεν είναι και περισσότερα, γιατί εσείς τα μηδενικά στους αριθμούς τα κολλάτε πολύ εύκολα. Δεν το έχετε σε τίποτα να ζητάτε 2, 3000 ή και παραπάνω ευρώ και ας είναι κάποιος άνεργος ή να έχει ένα μικρό εισόδημα, που δεν του φτάνει ούτε για τα απαραίτητα.\nΘα τα κόψει ο παππούς από τον τοίχο; Ακόμα και 50 ευρώ να του βάλετε να πληρώνει ανεπρόκοποι, από την συνταξούλα του θα τα δίνει. Ή μάλλον δεν θα τα δίνει και ο κοπρίτης ο γερμαναράς θα παίρνει περιουσία τζάμπα από κατασχέσεις που θα κάνει το Ελληνικό Κράτος, φροντίζοντας το κράτος να ανεβάζει τα χρωστούμενα με προσαυξήσεις, κανένα πρόστιμο, γιατί από όλες τις μεριές έχετε κανονίσει να βρέχει πρόστιμα. .και πάει λέγοντας. Σας έχει ξεφύγει τελείως η κατάσταση παιδάκια.\nΑλλά στα παλιά σας εσείς .Σκληροί, ανελέητοι και ασυγκίνητοι. Ο σκοπός σας;\nΝα βολέψετε τους γερμανούς εκβιαστές, αλλά και ιστορικά δολοφόνους και καταστροφείς αυτής της χώρας, με περιουσία στην ηλιόλουστη και πολύ πλούσια Ελλάδα, την ζάπλουτη Ελλάδα με τον πάμφτωχο Λαό πλέον αλλά το πολύ πλούσιο υπέδαφος , που και αυτό το εποφθαλμιούν..\nΕπ’ ευκαιρία ακόμα η οικογένειά μου και οι πεθαμένοι μου παππούδες, πατέρας , θείες, θείοι περιμένουν να μας στείλουν τα λεφτά να φτιάξουμε τα καμένα σπίτια μας- που τα φτιάξανε πέτρα-πέτρα όλοι αυτοί που έχουν πεθάνει από το υστέρημά τους και ο αδερφός μου θα πληρώσει –γιατί το έχει αυτός τώρα- φόρο.\nΕμείς οι Έλληνες τελικά είμαστε και κερ……ες και ζημιωμένοι. Και όλα αυτά γιατί δεν υπάρχουν Έλληνες πολιτικοί πλην μερικών εξαιρέσεων που να ενδιαφέρονται για την πατρίδα και τους Έλληνες. Ή βλάκες είναι και τους κάνουν οι ξένοι ότι θέλουν, ή…. Ας μην το πω.\nΑυτά χοντρικά. Και του βγάζετε ανεπρόκοποι, ακαμάτιδες, του παππού ένα τεκμαρτό δεν ξέρω πόσο και τον βάζετε να πληρώνει ένα χιλιάρικο χαράτσι. Θα τα κόψει ο παππούς από τον τοίχο;\nΔεν θα πληρώνει ο παππούς φράγκο και ο σκοπός θα επιτευχθεί. Και ο γερμανός, αλλά και ο οποιοσδήποτε ευρωπαίος που έχει λίγα φράγκα, αν έχει την ατυχία η περιουσία του παππού να είναι κάπου στην θάλασσα, ή σε νησί, η τέλος πάντων σε τουριστικό μέρος, θα καιροφυλακτεί για να του πάρει την περιουσία του παππού, που με όσα θα χρωστά στο κράτος και που με την βία σχεδόν θα τα εξογκώσει αυτό με πανωτόκια, πρόστιμα και λοιπά, θα γίνουν τα χρωστούμενα απλησίαστα για τον παππού, μα για τον αγοραστή θα είναι τζάμπα.. Όμως πιστεύετε πως θα είναι εύκολη δουλειά ο γερμαναράς να πάρει από κατάσχεση το σπίτι του Έλληνα και να ζει προκλητικά στην Ελλάδα; Αμφιβάλω αν αυτό μπορεί να γίνει. Ο Έλληνας θα αντιδράσει. Δεν είναι εύκολο, χωρίς κάποιος να ευθύνεται για τα χρέη του να δεχθεί να του πάρουν το σπίτι του.\nΚαι αν ο παππούς χάσει το σπίτι του, θα πάει στα τελευταία της ζωής του , να κοιμάται έξω, στα δέντρα και τις σπηλιές;\nΒρε αχαΐρευτα παλικάρια εσείς τους πατεράδες σας θα τους πάτε να κοιμούνται στα χωράφια και τις σπηλιές; Εγώ λέω, αν θέλετε να μην σας λέω, αχαΐρευτους, ανεπρόκοπους και πολλά άλλα, αν και δεν κοκκινίζετε και τόσο, να κρατάτε και οι 300 1000 ευρώ από τα 7000 και όχι μόνο ευρώ που εισπράττετε κάθε μήνα, δηλαδή 1.800.000 ευρώ τον μήνα και 21.600.000 το χρόνο, και έτσι να κάνετε και μια καλή πράξη. Να ταΐσετε μερικές χιλιάδες πεινασμένους. Τι σας χρειάζονται λοιπόν χρήματα πάνω από 1000 ευρώ; Αφού οι περισσότεροι Έλληνες ζουν-πεθαίνουν με 300-400 ευρώ;\nΠόσοι Έλληνες τα έχουν τα 1000 ευρώ πλέον;\nΝα σταματήσετε λοιπόν να το παίζετε ειδικοί, να λέτε πως μας σώζετε και να κοιτάξετε να στείλετε στο πυρ το εξώτερον την μέρκελ και τους συνοδοιπόρους της , να της πείτε όσα μας δάνεισε τα κλείνουμε με μερικά από αυτά που μας χρωστά από τις καταστροφές , τα εγκλήματα, τις κλοπές, τα αναγκαστικά δάνεια και βέβαια τα άλλα θα τα πάρουμε από το δικαστήριο της Χάγης.\nΕσείς μέχρι τότε μείνετε με τις ενοχές σας. Υπάρχει και κάτι άλλο… Ομαδική παραίτηση, εκλογές και ανάληψη διακυβέρνησης από πιο ικανούς Έλληνες, που να ενδιαφερθούν για τη Ελλάδα και τους Έλληνες και τέτοιοι υπάρχουν πολλοί..\nΚαιρός είναι. Να τελειώνουμε με τα πειράματά σας..\nΒέβαια οφείλω να σας συγχαρώ για κάτι. Που μας φτωχύνατε τόσο γρήγορα. Τόσο γρήγορα που πλέον θα σας γράψει το Γκίνες.. Συγχαρητήρια λοιπόν. Το ρεκόρ σας για 2,.000 χρόνια δεν πρόκειται να σας το πάρει κανείς.\nΕπίσης σας συγχαίρω αυτό το εννοώ, γιατί καταφέρατε να μειώσετε τους μισθούς συντάξεις, όλων των προνομιούχων, χωρίς κανείς να αντιδράσει, αν και το παρακάνατε, γιατί πλέον με όσα τους απέμειναν δεν μπορούν να ζήσουν. Ήρθαν και γι’ αυτούς μαύρες ώρες. Όμως σας κακίζω για την μείωση των μισθών –συντάξεων που έπαιρναν κάτω από 2000, που τους φθάσατε πολύ χαμηλά. Δεν λάβατε υπόψιν για όλους τους Έλληνες, τις υποχρεώσεις τους, τα παιδιά που σπουδάζουν, τα δάνεια που έχουν πάρει, με αποτέλεσμα να απειλείται η Ελληνική οικογένεια. Άνοιξε η όρεξή σας παρότι λέτε , όχι άλλα μέτρα, να κόψετε δραστικά και τις συντάξεις του ΟΑΕΕ για να τις φθάσετε όπως ακούγετε κάτω από 500 ευρώ. Όταν λέω εγώ δεν ξέρετε απλά μαθηματικά, το εννοώ. Κόβετε, κόβετε συνέχεια και μας χρεώνετε ακόμα πιο πολύ, γιατί κανένας μας δεν μπορεί πλέον να πληρώσει όλα αυτά τα δυσβάσταχτα που μας φορτώσατε, φροντίζοντας τους εαυτούς σας να παίρνουν 20 φορές πιο πάνω από τον παππού που ανέφερα πιο πάνω, εσείς οι ευτυχισμένοι ,οι ξεχωριστοί κατά την γνώμη σας Έλληνες. Το μόνο που μπορώ να σας πω είναι: Σας λυπάμαι και τους 300.\nΤι άλλα να σας σούρω; Όπως λέει κάποιες φορές ο απλός ανθρωπάκος; ΤΙ-ΠΟ-ΤΑ, όπως ένα τίποτα ειστε.


Ιστορικό αυτοκίνητο: Η Porsche στην Techno Classica 2012\nΗ Porsche στην Techno Classica 2012\nΗ Porsche Classic θα συμμετέχει από τις 21 έως τις 25 Μαρτίου 2012 στη μεγαλύτερη εμπορική έκθεση κλασικών μοντέλων του κόσμου, στο Έσεν, παρουσιάζοντας αυτήν τη φορά την εκτενή γκάμα των υπηρεσιών της σε ένα περίπτερο που καλύπτει διπλάσια επιφάνεια σε σχέση με πέρσι. Το έκθεμα που πραγματικά θα ξεχωρίσει είναι η θρυλική 911 Carrera RS 2.7, η οποία φέτος γιορτάζει την 40ή της επέτειο.\nΓια να τιμήσει την επέτειο αυτή, η Porsche θα παρουσιάσει δύο αγωνιστικές εκδόσεις της 911 Carrera RS, τις οποίες θα μεταφέρει από το Μουσείο Porsche στη νέα Αίθουσα 7.0 της έκθεσης. Η κλασική 911 Carrera RSR του 1974 αποδίδει 330 ίππους. Η απόλυτη έκδοση RS του 1974, η 911 Carrera RSR Turbo με το πίσω μέρος της να έχει πλάτος δύο μέτρα και την εντυπωσιακή ιπποδύναμη των 500 ίππων, την οποία αποδίδει ένας κινητήρας κυβισμού μόλις 2,1 λίτρων. Η επέτειος με το όνομα "40 χρόνια 911 Carrera RS" ολοκληρώνεται με μια 911 Carrera RS 2.7, η οποία ανακατασκευάστηκε από τους ειδικούς της Porsche Classic. Επίσης, θα παρουσιαστεί ένα από τα πρώτα μοντέλα της Porsche 911, το οποίο αυτήν τη στιγμή ανακατασκευάζεται από την Porsche Classic για λογαριασμό ενός πελάτη της.\nΌπως πάντα, οι ειδικοί της Porsche Classic θα βρίσκονται στην έκθεση, με σκοπό να προσφέρουν συμβουλές και πρακτική βοήθεια στους επισκέπτες σχετικά με τη διατήρηση και συντήρηση των ιστορικών τους οχημάτων, καθώς και για να ενημερώνουν σχετικά με τη διαθεσιμότητα των γνήσιων ανταλλακτικών Porsche Classic. Όπως για παράδειγμα, κάτι που αξίζει ιδιαίτερα να αναφερθεί είναι το πολύ ζηλευτό "πορτοκαλί" σήμα Porsche για το καπό των μοντέλων 911 των ετών 1965 έως 1973, το οποίο έχει πάψει να διατίθεται από το 1974 αλλά θα επανακυκλοφορήσει την φετινή χρονιά. Τα πλήρη σετ φτερών, οι κλασικές ζάντες Fuchs και πολλά άλλα ανταλλακτικά, τα οποία θα παρουσιαστούν σε ειδικές υπερυψωμένες προθήκες, αποδεικνύουν το μεγάλο ενδιαφέρον της Porsche Classic για τη διατήρηση αυτών των σπορ μοντέλων που αποτελούν πραγματικούς θησαυρούς. Οι υπηρεσίες των ειδικών της Porsche Classic καλύπτουν τομείς όπως η επισκευή, η συντήρηση και η ανακατασκευή κλασικών μοντέλων δρόμου της Porsche, καθώς και η διάθεση γνήσιων ανταλλακτικών.\nΕκτός από το ενημερωτικό τμήμα του μουσείου της Porsche, στο ευρύχωρο περίπτερο της έκθεσης που υπερβαίνει τα 600 τετραγωνικά μέτρα θα εκπροσωπηθούν επίσης τα τμήματα Porsche Exclusive & Tequipment. Εκεί θα βρίσκεται και μια 911 Carrera της τρέχουσας σειράς μοντέλων, η οποία θα διαθέτει ειδικά προσαρμοσμένο εξοπλισμό, ώστε να παρουσιαστεί η εκτενής σειρά επιλογών προσωπικής διαμόρφωσης των μοντέλων. Η πολυπρόσωπη παρουσία της Porsche θα ολοκληρωθεί με τα εκθέματα του καταστήματος Porsche Design Driver’s Selection, το οποίο διαθέτει μια μεγάλη γκάμα αξεσουάρ Porsche.\nΑναρτήθηκε από Dionisis Liveris στις 2:51 μ.μ.\nΣΙΣΑ Grand Prix 24 Lap 2012\n11ο Mercedes-Benz Ιστορικό Ράλλυ Ακρόπολις: Εκπτώσ...\nΔιευκρίνιση για το Ιστορικό Ακρόπολις\nΗ Mercedes-Benz Μέγας Χορηγός στο 11ο Ιστορικό Ράλ...\nΟΙ ΣΤΑΥΡΟΥ ΚΑΙ ΧΡΙΣΤΟΔΟΥΛΟΥ ΝΙΚΗΤΕΣ ΣΤΟ ΡΑΛΛΥ ΤΗΣ ...\nΤο "4ο Mountain Classic Rally" στην Εύβοια\n11ο Ιστορικό Ράλλυ Ακρόπολις 4-6 Μαΐου 2012\nΑπονομές Ιστορικών Sporting και Regularity\n13ο Αθηναϊκό Ράλλυ την Πρωταπριλιά\nOpel Rekord D: Ένας ‘Εκατομμυριούχος’ Ετών 40\nΚΥΚΛΟΦΟΡΗΣΕ ΤΟ ΝΕΟ ΤΕΥΧΟΣ ΤΟΥ AUTO CLASSIC


jimnyclub.gr • Προβολή θέματος - extra πλαφονιέρα\nΕυρετήριο Δ. Συζήτησης ‹ Τεχνικά και άλλα ‹ Εξοπλισμός 4x4 ‹ extra πλαφονιέρα\nαπό JEO » Δευτ Μάιος 14, 2012 9:39 am\nΣταυρο εκανες τιποτα?\nαπό ΣΤΑΥΡΟΣ ΤΣΙΤΙΡΙΔΗΣ » Τρί Μάιος 15, 2012 7:17 pm\nJEO έγραψε: Σταυρο εκανες τιποτα?\nΚαλησπέρα την έφτιαξα την πλαφονιέρα πίσω, να σας πω διαδικασία;Λοιπόν κατ'αρχας τράβηξα καλώδια από την μπαταρία με δυό ασφάλειες πρίν και μετά, πέρασα το καλώδιο που το είχα ντύσει με θερμοσυστελόμενο κάτω απο την μοκέτα του και το εφτασα πισω χωρίς να γίνετε εσθητό με το μάτι,εννοώ ότι το πέρασα στην χαραμάδα του πλαινού πλαστηκού τρύπησα το πλαστικο ντουλαπάκι στο πλαί που εχει και εβαλα ενα διακοπτακι και επισης μια μπρίζα-ανπτήρας όπως έχει και μπροστά.Καλό σκευτηκό έτσι.Τη λες;Αν μπορέσω να βάλω καμιά φωτογραφία θα βάβω να της δείτε.\nαπό Dimny » Κυρ Δεκ 02, 2012 11:09 pm\nπως βγαίνει η λάμπα της πλαφονιέρας στο τζίμνυ ? βιδωτή είναι ή Μπαγιονετ??\nαπό JEO » Δευτ Δεκ 03, 2012 12:59 am\nΤο δευτερο Δημητρη.\nαπό ΣΤΑΥΡΟΣ ΤΣΙΤΙΡΙΔΗΣ » Πέμ Ιαν 10, 2013 4:59 pm\nκαλησπέρα παιδιά ξέρει κανεις πως βάζουμε τις εικονες εδώ μεσα;\nαπό offroad_master » Πέμ Ιαν 10, 2013 7:21 pm\nαπό ΣΤΑΥΡΟΣ ΤΣΙΤΙΡΙΔΗΣ » Παρ Ιαν 11, 2013 7:37 pm\nok ευχαριστώ για την βοήθεια.\nαπό ΣΤΑΥΡΟΣ ΤΣΙΤΙΡΙΔΗΣ » Παρ Ιαν 11, 2013 7:47 pm\nΕντάξει τις έβαλα σ'αυτό το ιστιότοπο πάω στο url της κάθε μίας να την βάλω μέσα και δεν μπορώ.Τι να κάνω\nαπό offroad_master » Σάβ Ιαν 12, 2013 12:00 am\nΑνοιγεις τη φωτο, κανεις δεξι κλικ και πατας αντιγραφη τοποθεσιας cory image location. Πας στο κειμενο που θες να τη βαλεις, κανει επικοληση, μαυριζεις το λινκ και πατας πανω στις επιλογες το img\nαπό ΣΤΑΥΡΟΣ ΤΣΙΤΙΡΙΔΗΣ » Κυρ Ιαν 13, 2013 9:52 pm\nΛοιπόν απολαύστε τις δημιουργίες μου.\nαπό ΣΤΑΥΡΟΣ ΤΣΙΤΙΡΙΔΗΣ » Κυρ Ιαν 13, 2013 10:11 pm\nΈγινε ενα μικρό λαθάκι και τις ξαναβάζω\nαπό Dimny » Κυρ Ιαν 13, 2013 10:40 pm\nΠΟΛΎ ΚΑΛΗ ΔΟΥΛΕΙΑ !!!!\nαπό ΣΤΑΥΡΟΣ ΤΣΙΤΙΡΙΔΗΣ » Δευτ Ιαν 14, 2013 4:17 pm\nΣ'άρεσε dimny ανθές να το φτιάξεις και εσύ στήλε μου να σου πω πώς το έκανα και τη υλικά χρειαστηκα.Επειδη εχω και προβολείς οροφής με κρυφή καλωδίωση αν θες και σου αρέσουν οι custom κατασκευές μπορώ να στα πώ.\nαπό Dimny » Δευτ Ιαν 14, 2013 7:27 pm\nστείλε μου σε παρακαλώ λεπτομέρειες στο προσωπικό μου mail...\nΑπό ότι βλέπω είσαι και από Νίκαια όπως και εγώ ...\nΓια τους προβολείς οροφής αν και με ενδιαφέρει είναι νωρίς ακόμα για να τους βάλω.\nαπό potis » Δευτ Ιαν 14, 2013 10:27 pm\nπολυ καλο και χρηστικο....\nμπορω να εχω και εγω σε μειλ να δω κατα ποσο μπορω να το υλοποιησω...


Είχα διαβάσει μόνο δύο λόγια για την παράσταση. Όσα έγραφε το γενικό πρόγραμμα του Φεστιβάλ. Στην είσοδο συνάντησα τον Βασίλη και ρώτησα αν ξέρει κάτι για την παράσταση. Με πονηρό χαμόγελο είπε: θα δεις! Με αυτές τις "πληροφορίες" κάθισα ψηλά σε μια άκρη του θεάτρου και περίμενα να δω. Και αυτό που είδα με ξεπερνούσε. Μπήκα απληροφόρητος και βγήκα ζαλισμένος από την ποιητικό-δραματική ροκ όπερα που με αιφνιδίασε, με συγκίνησε, με προβλημάτισε. Αλλά ας πάρουμε τα πράγματα από την αρχή.\nΔεν ήξερα πριν δω χθες βράδυ την ροκ-όπερα του Άρη Μπινιάρη τίποτα για το ύψωμα 731. Δεν είχα υπόψη μου ούτε το έργο του Τερζάκη που το αναφέρει. Κάτι είχα διαβάσει κάπου για την εαρινή αντεπίθεση του Μουσολίνι. Για τον ηρωικό ταγματάρχη Δημήτρη Κασλά που κράτησε το ύψωμα με τους ψυχωμένους άνδρες του δεν είχα ιδέα. Ήξερα βεβαίως πολλά για τον Β' Παγκόσμιο Πόλεμο και το αλβανικό έπος. Είχα διαβάσει και ακούσει το Άξιον Εστί του Ελύτη χιλιάδες φορές. Και είχα δει εκατοντάδες ταινίες και τηλεοπτικά αφιερώματα για το ελληνικό έπος. Όλα αυτά με βοήθησαν να μπω εύκολα στο κλίμα μιας ροκ παράστασης που από την αρχή μέχρι το τέλος κινήθηκε πολύ πέρα από τα συνηθισμένα.\nΜιας παράστασης που με λίγα μέσα και μόνο 5 όλους κι όλους ανθρώπους επί σκηνής. Με μια σειρά λιτά και συνάμα εξαιρετικά σκηνοθετικά ευρήματα. Με ένα σπουδαίο λογοτεχνικό κείμενο του Άρη Μινιάρη γραμμένο από μαρτυρίες και "ντυμένο" με τους ροκ δραματικούς ήχους του Βίκτωρα Κουλουμπή. Μιας δωρικής παράστασης που πέτυχε στα 40 περίπου λεπτά, που διάρκεσε, κατάφερε και αναπαράστησε μια από τις δραματικότερες στιγμές του Β' Παγκοσμίου Πολέμου για την Ελλάδα.\nΣτο ύψωμα 731 συνετρίβη η μεγάλη εαρινή αντεπίθεση του Μουσολίνι κατά της Ελλάδος. Πάνω σε δύο λόχους Ελλήνων στρατιωτών - αγροτόπαιδα από την Θεσσαλία - συνετρίβη η Offensiva Di Privera της επίλεκτης ιταλικής ταξιαρχίας Τζούλια παρόντος και του ίδιου του Μουσολίνι από τις 9 μέχρι τις 15 Μαρτίου 1941.\nΚαι δύο λόγια για το εγχείρημα από κοινωνικής και πολιτικής άποψης. Σε μια εποχή άκρων, που κινείται από την μια μεταξύ μιας ακραίας "πολιτικής ορθότητας" και ολοκληρωτικού εθνομηδενισμού που διαστρεβλώνει μνήμες, αναφορές, αισθήματα και συναισθήματα και από την άλλη ενός ακραίου και ημιμαθούς εθνικισμού είναι εντυπωσιακό πως νέοι άνθρωποι, νέοι δημιουργοί δημιουργούν με το έργο και την παρουσία τους "χώρο" για μια στάση ζωής πάνω σε κλασικές αξίες.\nΗ συζήτηση πήρε έκταση στη συνέχεια όταν ο Άρης Μπινιάρης μας έδωσε λεπτομέρειες για το θετικό κλίμα που βρήκε η παράσταση όταν ανέβηκε στο Φριούλι της Ιταλίας. Ο Άρης Μπινιάρης - στην φωτογραφία - ανεβάζει για δεύτερη φορά έργο του στην Άνδρο (πέρσι ήρθε με τους Πέρσες του Αισχύλου και τον Θεατρικό Όμιλο Κύπρου και είχε καταχειροκροτηθεί με την απόδοση του παιάνα του μεγάλου τραγικού: "ἀμύνεσθαι περί πάτρης νυν υπέρ πάντων ο αγών". Αλλά για τον Άρη, τις εμπειρίες και τις απόψεις του θα επανέλθουμε μιας και περνά αυτή την εποχή τις διακοπές του στην Άνδρο...


Ποιοι παράγοντες επηρεάζουν τον χρόνο θεραπείας της προστατίτιδας; | Georgiadis Urology\nCategory: Συχνές Ερωτήσεις, Χρόνια Προστατίτιδα\nΚάθε περίπτωση διαφέρει. Οι κύριοι παράγοντες που μπορούν να επηρεάσουν τη διάρκεια της θεραπείας είναι οι εξής:\nΧρονιότητα ασθένειας: Πόσο χρόνο ο ασθενής είχε το μικρόβιο (ακόμα και πριν παρατηρήσει τα πρώτα συμπτώματα).\nΒλάβη του προστάτη: Πόσο φλεγμονώδης είναι ο ιστός του προστάτη (δηλαδή στραγγαλισμένα νεύρα και αγγεία, μπλοκαρισμένοι προστατικοί αδενικοί αγωγοί μαζί με ασβεστοποιήσεις κλπ.)\nΜέγεθος προστάτη: Πόσο μεγάλος είναι ο προστάτης λόγω της επιπλοκής της υπερτροφίας πριν από την έναρξη της θεραπείας.\nΕπιπλοκές: Η ίνωση της περι-ουρηθρικής ζώνης που οδηγεί σε εξωγενή συμπίεση της ουρήθρας, οι βλάβες στύσης και τα προβλήματα γονιμότητας.\nΑντίσταση μικροβίων: Όσο περισσότερο χρόνο ο ασθενής έχει κάποιο μικρόβιο και έχει λάβει αντιβιοτικά για μεγάλο χρονικό διάστημα λόγω προηγούμενων ανεπιτυχών θεραπειών, τόσο πιο ανθεκτικό είναι το μικρόβιο.\nΤύποι μικροβίων: Ορισμένα μικρόβια όπως ο Staphylococcus (ειδικά το Aureus και το Lugdunensis) έχουν αποδειχθεί ότι αποκτούν γρήγορα αντίσταση έναντι των αντιβιοτικών. Τούτου λεχθέντος, όλα τα μικρόβια όπως Enterococcus, Chlamydia, Klebsiella κλπ. είναι ικανά να αποκτήσουν αντίσταση και στα πιο ισχυρά αντιβιοτικά. Τέτοιες καταστάσεις αντιμετωπίζουμε συνήθως με ασθενείς που έχουν δοκιμάσει πολλές αντιβιοτικές αγωγές από όλο τον κόσμο, που δεν είχαν όμως κανένα αποτέλεσμα, αλλά αντιθέτως έχουν μετατρέψει τα μικρόβια τους σχεδόν σε “superbugs”.\nΤρόπος ζωής: Ο πιο σημαντικός παράγοντας στον θέμα του τρόπου ζωής είναι μια πειθαρχημένη διατροφή. Μια τέτοια δίαιτα απαιτεί αυστηρή αποχή από τα ζαχαρούχα προϊόντα, το αλκοόλ και τα πικάντικα τρόφιμα. Η μη συμμόρφωση με αυτό μπορεί να οδηγήσει σε σημαντικά μεγαλύτερο χρόνο θεραπείας.\nΌλοι οι παραπάνω παράγοντες διαδραματίζουν κρίσιμο ρόλο στον απαραίτητο χρόνο για να φτάσουμε σε αυτό που αναφέρομαι ως “πλήρη θεραπεία” χωρίς υποτροπή.\nΠως βελτιώνεται ο προστάτης κατά την διάρκεια της θεραπείας προστατίτιδας με το “Georgiadis Protocol”; Σε αυτό το άρθρο θα παρουσιάσουμε…\nΠοιες τροφές βοηθούν τον προστάτη; Είναι γνωστό ότι η προστατίτιδα είναι μια ασθένεια που θεραπεύεται δύσκολα. Οι ασθενείς μπορούν να…


Ματίς: «Ο Πακιάο δεν έχει τύχη» - ΜΑΧΗΤΙΚΑ ΣΠΟΡ - Novasports.gr\nΟ Μάνι Πακιάο επιστρέφει στα ρινγκ, καθώς την Κυριακή θ' αναμετρηθεί με τον Αργεντινό παγκόσμιο πρωταθλητή μεσαίων βαρών, Λούκας Ματίς στην Κουάλα Λουμπούρ της Μαλαισίας.\nΠακιάο Vs Ματίς\nΟ «Πάκμαν», όπως είναι το παρατσούκλι του, είναι το φαβορί, αλλά ο αντίπαλος του, η «μηχανή», όπως είναι το δικό του παρατσούκλι, δηλώνει σίγουρος για τη νίκη:\n«Ο Πακιάο είναι ένας μεγάλος πρωταθλητής, αλλά δεν είχε βρεθεί ποτέ κόντρα σε μένα, κόντρα στη «μηχανή». Κανείς δεν μπορεί να αμφισβητήσει τον τίτλο μου, ούτε καν αυτός. Δεν έχει τύχη στον αγώνα. Είμαι έτοιμος για μια μεγάλη νίκη.»\nΟ 40χρονος πρωταθλητής των ημιβαρέων βαρών από τις Φιλιππίνες, ο οποίος είναι ο μοναδικός στην Ιστορία που έχει κατακτήσει ένδεκα παγκόσμιους τίτλους (εννιά φορές, πλέον, παγκόσμιος πρωταθλητής) και μάλιστα ο μόνος, που έχει πάρει τίτλους σε επτά διαφορετικές κατηγορίες. Συνολικά ο Πακιάο έχει 59 νίκες σε 67 αγώνες.\nΟ 35χρονος Ματίς, με 39 νίκες -36 από τις οποίες με νοκ άουτ- και τέσσερις ήττες, κατέκτησε τον τίτλο του παγκόσμιου πρωταθλητή τον περασμένο Ιανουάριο, όταν νίκησε τον Ταϊλανδό, Τερασάι Σίτμορσενγκ.


Αρχική σελίδαΆποψηΕμβόλια: Και νοσείς και μεταδίδεις και πεθαίνεις - ΕΟΔΥ: 182 πλήρως εμβολιασμένοι νεκροί - Πότε έλεγαν ψέματα;\nΣε ανακοίνωση-σοκ προχώρησε ο ΕΟΔΥ, σύμφωνα με την οποία 182 πολίτες οι οποίοι ήταν πλήρως εμβολιασμένοι έχασαν τη ζωή τους από τον κορωνοϊό, κάτι που δείχνει πως τα εμβόλια... μάλλον δεν προστατεύουν πλήρως ούτε από τη βαριά νόσηση.\nΜην ξεχνάμε πως εκτός απ' αυτό τα εμβόλια -όπως όλα τα φάρμακα- έχουν παρενέργειες, οπότε θα πρέπει να εκτιμηθεί εκ νέου αυτό που έλεγαν οι «ειδικοί» πως τα «οφέλη υπερτερούν των κινδύνων».\nΈνα ακόμη ερώτημα που δημιουργείται είναι... το που πέθαναν όλοι αυτοί; Βλέπουμε στους θανάτους τόσο σε εμβολιασμένους, όσο και σε μη πως οι διασωληνώσεις είναι αρκετά λιγότερες από τους θανάτους, άρα πάρα πολλοί πέθαναν εκτός ΜΕΘ.\nΘα πρέπει να αναφέρουμε επίσης και τα «ανώτερα μαθηματικά» του ΕΟΔΥ, καθώς συγκρίνει ανόμοια πράγματα, καθώς όλος ο πληθυσμός ήταν ανεμβολίαστος πριν από λίγους μήνες, ενώ οι εμβολιασμοί ξεκίνησαν ουσιαστικά στις αρχές του έτους και μέχρι τον Απρίλιο ελάχιστοι είχαν ολοκληρώσει τον εμβολιασμό τους (πλην πολιτικούς, υγειονομικούς και υπερήλικες). Άρα δεν μπορούμε να συγκρίνουμε - όπως κάνει ο ΕΟΔΥ - το σύνολο των εμβολιασμένων με το σύνολο των ανεμβολίαστων από την αρχή της χρονιάς.


Μελέτης Ηλίας: Σε καραντίνα γιατί βρέθηκε θετικός στον Covid-19, αλλά δεν χάνει το χιούμορ του! | Hello Magazine\nΜελέτης Ηλίας: Σε καραντίνα γιατί βρέθηκε θετικός στον Covid-19, αλλά δεν χάνει το χιούμορ του!\nΟ ηθοποιός βρίσκεται στην 10η μέρα καραντίνας έπειτα από θετικό αποτέλεσμα σε τεστ για κορονοϊό\n14 ΜΑΡΤΙΟΥ 21 - 10:58\nΟ Μελέτης Ηλίας αποκάλυψε πως είναι θετικός στον Covid-19, αλλά έδειξε επίσης πως δεν χάνει το χιούμορ του! Ο ηθοποιός ανακοίνωσε ο ίδιος μέσω ενός insta story, στον προσωπικό του λογαριασμό στο Instagram πως είναι θετικός στον κορονοϊό, δημοσιεύοντας φωτογραφία με το αποτέλεσμα του τεστ που έκανε και αποκαλύπτοντας πως βρίσκεται στην 10η μέρα της καραντίνας. «Ως αισιόδοξος άνθρωπος βρήκα και κάτι θετικό σε όλα αυτά που περνάμε τις τελευταίες μέρες», έγραψε με χιούμορ ο Μελέτης Ηλίας.\nΣτη συνέχεια ωστόσο μας έδειξε με ποιον τρόπο διατηρεί την αισιοδοξία του: διασκεδάζοντας με τα παιδιά του! “Απόκριες στο σπίτι ΚΑΙ με covid!!! Κάνουμε οτι μπορούμε για να ξορκίσουμε το κακό!!!” σημείωσε χαρακτηριστικά, αναφέροντας στο ποστ του τη σύζυγό του, Θέμιδα Βουτσινά και τα δύο παιδιά τους, Κοραλένια και Δημήτρη (τον οποίο ανέφερε ως “Μήτσο”).\nΜελέτης Ηλίας: Και όμως έκανε το πιο πρωτότυπο δώρο στη σύζυγό του, για τα γενέθλιά της\nΜελέτης Ηλίας: Μας δείχνει τους εσωτερικούς χώρους του σπιτιού του\nΠΕΡΙΣΣΟΤΕΡΑ ΓΙΑ COVID-19, ΚΟΡΟΝΟΪΟΣ, ΜΕΛΕΤΗΣ ΗΛΙΑΣ, ΟΙΚΟΓΕΝΕΙΑ, ΠΑΙΔΙΑ\nΗ Φανή Δρακοπούλου μετά από καιρό! Μίλησε για τον σύζυγό της και τα παιδιά τους Η Φλορίντα Πετρουτσέλι στις πιο τρυφερές στιγμές με τον γιο της Νίκος Βέρτης: “Έχασα την πρώτη μου ξαδέρφη χωρίς κανένα υποκείμενο νόσημα, νεότατη, από κορονοϊό” Γέννησε η Πριγκίπισσα Βεατρίκη – Αυτό είναι το φύλο του μωρού της Παραλλαγή Δέλτα και παιδιά: Όσα γνωρίζουμε μέχρι στιγμής


Μικροβιακές Λοιμώξεις | Συμπτώματα & Αντιμετώπιση\nΤο δέρμα καλύπτει τα όργανα, τους ιστούς, τα οστά και τους μύες του σώματος και προστατεύει τον οργανισμό από τις διάφορες μολύνσεις. Ωστόσο, πολλές φορές αναπτύσσονται στο δέρμα του ανθρώπου μικροβιακές λοιμώξεις, οι οποίες διαταράσσουν την υγεία του οργανισμού και προκαλούνται από μια ευρεία ποικιλία μικροβίων.\nΟι μικροβιακές λοιμώξεις μπορούν να εκδηλωθούν με πολλές διαφορετικές μορφές και συμπτώματα. Σε ορισμένες περιπτώσεις, εμφανίζονται ως απλές μολύνσεις του δέρματος, ενώ άλλες φορές σχετίζονται με συστημικές νόσους. Έχουν σημειωθεί και περιστατικά μικροβιακών λοιμώξεων, κατά τα οποία καθίσταται δυνατή η εξάπλωση τους και πέραν του δέρματος, ακόμη και στην κυκλοφορία του αίματος.\nΜικροβιακές Λοιμώξεις και Συμπτώματα\nΣτις μικροβιακές δερματικές λοιμώξεις παρουσιάζονται στο δέρμα ερυθρά εξανθήματα, στα οποία σημειώνεται ραγδαία εξάπλωση και συνοδεύονται από τα κοινά συμπτώματα μιας λοίμωξης, όπως είναι ο πυρετός και η κεφαλαλγία.\nΠαθήσεις, όπως η ιλαρά, η ερυθρά και η ανεμοβλογιά, επιφέρουν την εμφάνιση εξανθημάτων και πληγών στο δέρμα. Οι ερπητοϊοί συχνά προκαλούν εξανθήματα και πληγές, ενώ σε συχνές δερματικές λοιμώξεις, όπως είναι τα κονδυλώματα και η μολυσματική τέρμινθος, παρουσιάζεται ως βασικό σύμπτωμα η παραμονή του ιού στο δέρμα και η παρεμπόδιση εξάπλωσης του σε άλλα μέρη του σώματος.\nΟι πιο συχνές μικροβιακές δερματικές λοιμώξεις είναι το κηρίον, ο ερισύπελος, το ερύθρασμα, το έκθυμα, το σταφυλοκοκκικό ουλώδες δερματικό σύνδρομο, η κυτταρίτις, η θυλακίτις, η δοθιήνωση και ο ψευδάνθραξ.\nΤο κηρίο αποτελεί μία εξαιρετικά μεταδοτική πάθηση του δέρματος, η οποία παρατηρείται συχνότερα σε παιδιά ηλικίας από 2 έως 5 ετών. Το μολυσματικό κηρίο συνήθως οφείλεται σε έναν κόκκο που πολλαπλασιάζεται κατά τους θερινούς μήνες και προκαλεί την παραγωγή πύου, το οποίο μοιάζει με την όψη λιωμένου κεριού, όταν επέρχεται η πήξη του.\nΠαράγοντες που ευνοούν την εμφάνιση κηρίου είναι η κακή υγιεινή, τα δήγματα εντόμων και γενικότερα οι κνησμώδεις καταστάσεις που συντελούν στη δημιουργία μικρών δερματικών τραυμάτων.\nΘεραπευτικές αγωγές για το Κηρίον\nΗ αλοιφή μουπιροσίνη αποτελεί το πρώτο τοπικό αντιβιοτικό που έλαβε έγκριση για την θεραπεία του κηρίου. Η Βακιτρακίνη, επίσης, χρησιμοποιείται ευρέως, με υψηλά, ωστόσο, ποσοστά αποτυχίας.\nΘεραπεία με αντιβιοτικά που είναι ανθεκτικά στις β-λακταμάσες, όπως η δικλοξασιλίνη, η κλοξασιλίνη, η κεφαλεξίνη, η αζιθρομυκίνη, η ερυθρομυκίνη και η αμοξυσιλίνη/κλαβουλανικό οξύ, είναι αποτελεσματική για την καταπολέμηση του βακτηρίου που προκαλεί το κηρίο. Το από του στόματος αντιβιοτικό επιλογής για παιδιά με κηρίο είναι η κεφαλεξίνη.\nΤο ερυσίπελας αποτελεί μία επιφανειακή λοίμωξη του δέρματος και προσβάλλει σε μεγάλο βαθμό τα αγγεία των λεμφαδένων αδένων. Επηρεάζει συχνότερα τα βρέφη, τους ηλικιωμένους και τα άτομα νεαρής ηλικίας. Στο σημείο της λοίμωξης, εκδηλώνονται ερυθρές και επώδυνες κηλίδες, οι οποίες αυξάνουν σε μέγεθος και οδηγούν στο σχηματισμό μίας επαρμένης, στιλπνής πλάκας με σαφώς οριζόμενα όρια.\nΑιτιολογικοί παράγοντες πρόκλησης ερυσιπέλατος είναι οι στρεπτόκοκκοι της ομάδος Α, σε συνδυασμό με τους στρεπτόκοκκους της ομάδας G. Κάποιο τοπικό τραύμα ή έγκαυμα, έλκη, ψωριασικές ή εκζεματικές βλάβες και μυκητιάσεις αποτελούν παράγοντες που διευκολύνουν την είσοδο των βακτηρίων στο ανθρώπινο δέρμα.\nΘεραπευτικές αγωγές για το Ερυσίπελας\nΗ πενικιλίνη αποτελεί μία κατάλληλη θεραπευτική επιλογή, ενώ σε πιο σοβαρές λοιμώξεις συνιστάται ενδοφλέβια αγωγή. Σε περιπτώσεις υποτροπιάζοντος ερυσιπέλατος είναι απαραίτητη η χορήγηση μακροχρόνιας προφυλακτικής αγωγής, στην οποία συμπεριλαμβάνεται χαμηλή δόση πενικιλίνης ή ερυθρομυκίνης.\nΤο ερύθρασμα είναι μία συχνή επιφανειακή λοίμωξη του δέρματος που προκαλείται από το Corynobacterium minutissimum. Από τη συγκεκριμένη πάθηση επηρεάζονται συνήθως οι υγρές περιοχές του σώματος, δηλαδή οι μεσογλουτιαίες σχισμές, οι μασχάλες, οι μεσοδακτύλιοι χώροι και οι υπομαστικές χώρες.\nΤο ερύθρασμα μπορεί να προκαλέσει κνησμό και δυσφορία. Ωστόσο, τις περισσότερες φορές δεν εμφανίζονται συμπτώματα και παρατηρείται από τον ασθενή μονάχα αλλαγή του χρώματος στο δέρμα.\nΤα παχύσαρκα άτομα και οι πάσχοντες από διαβήτη είναι περισσότερο ευάλωτοι στο ερύθρασμα. Άλλες παράμετροι που μπορούν να οδηγήσουν σε ερύθρασμα είναι το θερμό και υγρό κλίμα, η αυξημένη ηλικία, η ανοσοανεπάρκεια, η υπεριδρωσία και η κακή υγιεινή του σώματος.\nΘεραπευτικές αγωγές για το Ερύθρασμα\nΗ θεραπεία για την αντιμετώπιση του ερυθράσματος περιλαμβάνει τοπικά αντιβιοτικά, από του στόματος αντιβιοτικά και λοιπές θεραπείες. Η πιο συχνή θεραπεία είναι Tab Ερυθρομυκίνη 250mg ανά 6 ώρες για 7-14 μέρες, η οποία συνήθως προσδίδει αποτελέσματα. Τοπικές θεραπείες, όπως η γέλη ερυθρομυκίνης 2% και το διάλυμα κλινταμικίνης 2%, συμβάλλουν αρκετά στην εξάλειψη των συμπτωμάτων.\nΤο έκθυμα αποτελεί μία βακτηριδιακή λοίμωξη του δέρματος, η οποία παρουσιάζει αρκετές ομοιότητες με το κηρίο και προσβάλλει κυρίως άτομα που χαρακτηρίζονται από εξασθενημένο ανοσοποιητικό σύστημα ή ανθρώπους που δεν τηρούν τους κανόνες υγιεινής.\nΤο έκθυμα παρουσιάζεται συχνότερα στα κάτω άκρα, ως αποτέλεσμα επιφανειακών βλαβών, δηγμάτων εντόμου και διαφόρων τραυμάτων. Οι αλλοιώσεις που παρατηρούνται στο δέρμα ξεκινούν σαν ανώδυνες ερυθρές κηλίδες, σταδιακά έπεται η εξέλιξη του σε βλατίδες και εν τέλει σε αιμορραγικές φλύκταινες και φυσαλίδες.\nΟι αρχικές κύστες και φυσαλίδες αυξάνονται σε μέγεθος και υφίστανται ρήξη, με επακόλουθο το σχηματισμό μιας προσκολλημένης κρούστας, η οποία καλύπτει ένα έλκος.\nΘεραπευτικές αγωγές για το Έκθυμα\nΤο κοινό έκθυμα προκαλείται από στρεπτόκοκκο και σταφυλόκοκκο και θεραπεύεται με μουπιροσίνη, δικλοξασιλλίνη και κεφαλεξίνη. Το γαγγραινώδες έκθυμα καταπολεμείται με ενδοφλέβια αντιβιοτικά, όπως η αμινογλυκοσίδη.\nΤο σταφυλοκοκκικό ουλώδες δερματικό σύνδρομο είναι μία νόσος που επέρχεται από αποφολιδωτή τοξίνη, η οποία παράγεται από τον S.aureus. Η πάθηση αυτή συναντάται περισσότερο σε άτομα βρεφικής και παιδικής ηλικίας και σπανιότερα σε ενήλικες και περιλαμβάνει ένα ευρύ φάσμα βαρύτητας από ήπιες τοπικές αντιδράσεις μέχρι σοβαρές απειλητικές για τη ζωή λοιμώξεις.\nΤο σύνδρομο αρχικά μπορεί να εκδηλωθεί με τη μορφή φαρυγγίτιδας, επιπεφυκίτιδας ή ομφαλίτιδας. Στην πορεία εμφανίζεται πυρετός. Αφού παρέλθει χρονικό διάστημα μίας ή δύο ημερών, αναπτύσσονται στην κεφαλή ή/και στον τράχηλο ερυθηματώδεις βλάβες, οι οποίες εξελίσσονται σε διαυγείς φυσαλίδες. Οι φυσαλίδες αυξάνονται σε μέγεθος, ενώ επέρχεται η ρήξη τους και η επανεμφάνιση τους τις επόμενες 2-3 ημέρες.\nΗ ανοσοανεπάρκεια του οργανισμού, ως αποτέλεσμα του HIV, η υπερβολική κατανάλωση αλκοόλ και η χρήση ανοσοκατασταλτικών φαρμάκων ή ηρωίνης αποτελούν παράγοντες που οδηγούν στην ανάπτυξη του συνδρόμου.\nΘεραπευτικές αγωγές για το Σταφυλοκοκκικό ουλώδες δερματικό Σύνδρομο\nΣε ήπιες περιπτώσεις, μέσω της χρήσης αντιβιοτικών, τα συμπτώματα περιορίζονται σε λίγες ημέρες, δίχως να δημιουργηθούν ουλές.\nΗ κυτταρίτις αποτελεί μία λοίμωξη του δέρματος και των υποδορίων ιστών και προκαλείται έπειτα από κάποια τραυματική ρήξη του δέρματος. Ενδέχεται, μάλιστα, η εμφάνιση της να προκύπτει ως απόρροια κάποιας υποκείμενης λοίμωξης, όπως είναι η οστεομυελίτιδα ή η βακτηριαιμία. Η κυτταρίτιδα αποτελεί μία πολύ σοβαρή νόσο, διότι δύναται να μεταδοθεί πολύ εύκολα μέσω των λεμφαγγείων στο αίμα.\nΘεραπείες για την αντιμετώπιση της Κυτταρίτιδος\nΗ θεραπεία της κυτταρίτιδος συνίσταται στην αντιβιοτική θεραπεία του Staph.aureus και του στρεπτόκοκκου. Εάν η λοίμωξη επεκτείνεται με γοργούς ρυθμούς, παρουσιάζονται συστηματικά συμπτώματα ή ο ασθενής έχει συννοσηρότητα, τότε χορηγούνται αντιβιοτικά ενδοφλεβίως και ενδείκνυται η άμεση εισαγωγή του ασθενούς σε νοσοκομείο.\nΟι θυλακίτιδες αποτελούν φλεγμονές του θύλακα των τριχών, με αποτέλεσμα τη δημιουργία ενός πολύ μικρού αποστήματος και προκύπτουν λόγω των συνθηκών αυξημένης θερμοκρασίας, υγρασίας και εφίδρωσης. Ο Staph. Aureus αποτελεί την πιο συχνή αιτία λοίμωξης και η τοπική θεραπεία συνήθως αρκεί για την εξάλειψη των συμπτωμάτων.\nΑπόστημα ονομάζεται η συσσώρευση πύου, το οποίο περιβάλλεται από ερύθημα και σκληρό κοκκιώδη ιστό. Τα αποστήματα προκαλούνται έπειτα από υψηλές συγκεντρώσεις παθογόνων που εισέρχονται από τα θυλάκια των τριχών και καθίσταται αδύνατη η υποχώρηση τους. Η θεραπεία του αποστήματος επιτυγχάνεται μέσω διάνοιξης και παροχέτευσης.\nΠρόκειται για λοίμωξη της επιδερμίδας που περιβάλλει το νύχι, η οποία προκαλείται έπειτα από είσφρυση. Θεραπεύεται με διάνοιξη και παροχέτευση, ενώ σε περιπτώσεις υπονυχίου αποστήματος ενδείκνυται ονυχεκτομή. Ταυτόχρονα, συνιστάται η χρήση αντιβιοτικών, όπως η κεφαλεξίνη ή η αμοξυσιλλίνη.\nΠρόκειται για μία λοίμωξη του τελικού πολφού του ακροδακτύλου, η οποία πιθανόν πυροδοτείται από κάποιο τραύμα ή προϋπάρχουσα παρωνυχία. Εκδηλώνεται πόνος, ερύθημα και οίδημα στην περιοχή που επηρεάζεται.\nΑν δε χορηγηθεί κάποια θεραπευτική αγωγή, η ακροδακτυλίτιδα μπορεί να εξελιχθεί σε οστεομυελίτιδα. Η θεραπεία της πρώιμης ακροδακτυλίτιδας μπορεί να επιτευχθεί με τη χορήγηση αντιβιοτικών διά στόματος. Διαφορετικά, απαιτείται διάνοιξη και παροχέτευση. Παράλληλα, αντισταφυλοκοκκικές πενικιλίνες και κεφαλεξίνη αποτελούν αποτελεσματικές θεραπευτικές προσεγγίσεις.\nΕίναι μία λοίμωξη του ελύτρου των καμπτήρων τενόντων της άκρας χειρός, η οποία οφείλεται σε τραυματισμό του δέρματος και σημειώνεται συμμετρική διόγκωση του δακτύλου που βρίσκεται σε μερική κάμψη. Ως υπεύθυνοι μικροοργανισμοί που συμβάλλουν στην εμφάνιση της συγκεκριμένης λοίμωξης θεωρούνται ο Staph.Aureus και ο Streptococcus. Η ενδοφλέβια χορήγηση κεφαλοσπορίνης ή αμοξυσιλλίνης ενδείκνυται για την εξάλειψη των συμπτωμάτων.\nΤο τριχιφωλεακό απόστημα εντοπίζεται στην επί του κόκκυγος γλουτιαία σχισμή και ξεκινά σα μία διάνοιξη του δέρματος, η οποία συνδράμει στη δημιουργία μικρού βοθρίου. Αυτό καλύπτεται με πλακώδες επιθήλιο, στο οποίο παράγονται τρίχες και κερατίνη με επακόλουθο την πρόκληση απόφραξης και αποστήματος.\nΩς αιτιολογικοί παράγοντες της κύστης κόκκυγος αναφέρονται η παχυσαρκία, η καθιστική ζωή, η δασυτριχία, η κακή υγιεινή, καθώς κι η υπεριδρωσία.\nΗ θεραπεία περιλαμβάνει τη διάνοιξη και παροχέτευση λόγω της μεγάλης πιθανότητας υποτροπής, ενώ προκειμένου να εξαλειφθεί ο κοκκιώδης ιστός συνιστάται συμπληρωματική εκτομή, αφού παρέλθουν τρεις μήνες.\nΘεραπευτικά Πρωτόκολλα για τις Μικροβιακές λοιμώξεις\nΜε βάση τη βαρύτητα των συμπτωμάτων, χορηγούνται από τους ιατρούς αντιβιοτικές αγωγές, ενώ σε αρκετές περιπτώσεις απαιτείται χειρουργικός καθαρισμός.\nΕίναι σημαντικό να τονιστεί ότι το ανοσοποιητικό σύστημα του οργανισμού παίζει πρωτεύοντα ρόλο στην ανάπτυξη Μικροβιακών Λοιμώξεων. Όταν οι άμυνες του οργανισμού εξασθενούν, το σώμα μας έχει προδιάθεση να εμφανίσει μία σειρά από διάφορα προβλήματα υγείας. Αυτό εξηγείται από το γεγονός ότι, όταν το ανοσοποιητικό σύστημα είναι ισχυρό, τότε οποιαδήποτε φλεγμονή καταστέλλεται και σπάνια παρατηρούνται υποτροπές. Επομένως,η ενίσχυση του ανοσοποιητικού συστήματος είναι φλέγον και ουσιαστικό ζήτημα.\nΠλέον υπάρχουν εξειδικευμένες εξετάσεις οι οποίες φωτογραφίζουν με ακρίβεια την κατάσταση του ανοσοποιητικού μας συστήματος. Η ενίσχυση του ανοσοποιητικού συστήματος κάθε ασθενούς, η οποία μπορεί να συστηθεί ακόμη κι όταν υπάρχει υποψία μόλυνσης, επιτυγχάνεται με τη χορήγηση μείγματος (blend) μικροθρεπτικών συστατικών, μέσω του οποίου ενδυναμώνεται άμεσα η άμυνα του οργανισμού.\nΟρμονική Αποκατάσταση του οργανισμού μας.


ΑΝΕΜΟΜΑΖΩΜΑΤΑ ...ΔΙΑΟΛΟΣΚΟΡΠΙΣΜΑΤΑ: Προεκλογική εκστρατεία στις ΗΠΑ\nΠροεκλογική εκστρατεία στις ΗΠΑ\nΕπιστροφή στο blog μετά από ένα διάστημα αδράνειας...\nΠαρακολουθώ με προσοχή - όσο είναι αυτό δυνατόν - την περίφημη προεκλογική εκστρατεία που βρίσκεται σε εξέλιξη στις ΗΠΑ και μου δημιουργούνται πάρα πολλά ερωτήματα. Θεωρώ σχεδόν βέβαιο πλέον ότι ο υποψήφιοι και οι παραρτρεχάμενοι αυλικοί - σύμβουλοί τους αντιμετωπίζουν τους ψηφοφόρους ως άτομα με ελάχιστη νοητική διαύγεια και αντίληψη της πραγματικότητας. Ειδάλλως δε θα μπορούσε να εξηγηθεί ο μηχανισμός που έχουν στήσει για να προβάλλουν τις θέσεις τους, να υπονομεύουν τον αντίπαλο και να "ερμηνεύουν" τις όποιες αντιδράσεις του κόσμου.\nΤις τελευταίες μέρες μάλιστα μια νέα εκδοχή γεννήθηκε μέσα στην πονηρή και συνομωτική μου σκέψη(!). Βλέπουμε ότι τους τελευταίους μήνες μια ο ένας και μια η άλλη υποψήφια προηγούνται στις δημοσκοπήσεις και στα αποτελέσματα των πολιτειών, ενώ για τον υποψήφιο των Ρεπουμπλικάνων δεν γίνεται ούτε λόγος για πιθανότητα εκλογής. Μήπως όλο αυτό το "μια ο ένας μπροστά και μια ο άλλος" είναι μια μεγάλη δημοσκόπηση για τις αντιδράσεις που πιθανόν δημιουργηθούν σε περίπτωση εκλογής ενός νέου προέδρου που και στις δύο περιπτώσεις θα είναι κάτι πρωτόγνωρο για το αμερικάνικο "εθνος"..???\nΜήπως προσπαθεί ο μηχανισμός να δει και τις αντιδράσεις των ίδιων των υποψηφίων..??\nΔαιμονισμένες σκέψεις κάνω και το ξέρω, αλλά των δαιμονισμένων πράξεων ανά τον κόσμο προηγούνται οι δαιμονισμένες σκέψεις!\nΑναρτήθηκε από aeritzis στις 10:34 π.μ.


ZISIS IN MOVIELAND: Ιουνίου 2011\nΔεν μιλάμε μόνο για την επανακυκλοφορία της χρονιάς, αλλά για την πιο σπουδαία των τελευταίων χρόνων. Το σύνολο του έργου του διάσημου Γάλλου κωμικού Pierre Etaix επανακυκλοφόρησε πέρυσι (πέντε μεγάλου μήκους και διάφορες μικρού) με αποκατεστημένη εικόνα και ήχο, σε μια μεγάλη προσπάθεια που βοήθησε και ο ίδιος ο 83χρονος πλέον κύριος Ετέξ. Οι ταινίες του είχαν εξαφανιστεί πολύ νωρίς λόγω νομικών προβλημάτων με τις εταιρείες, αλλά τώρα είναι η ευκαιρία να ανακαλύψετε το καλά κρυμμένο κωμικό διαμάντι της Γαλλίας. Συνεργάστηκε με τον Ζακ Τατί στο Ο θείος μου και πολλά στοιχεία του έργου μπορεί να σας θυμήσουν τον έτερο μεγάλο Γάλλο κωμικό. Αλλά θα βρείτε και στοιχεία από το βωβό κινηματογράφο, την αγάπη του για τους κλασικούς Μπάστερ Κίτον και Σαρλό, παρουσιάζοντας μια απίστευτη σάτιρα της καθημερινότητας, με εφευρετικό μοντάζ και σχεδόν χορογραφημένη σκηνοθεσία.\nΑπευθύνεται, κατ'αρχάς, σε σινεφίλ κοινό, καθώς ταινίες με ελάχιστους διαλόγους μπορούν να «ξινίσουν» μερικούς. Έτσι, μπορείτε να ξεκινήσετε από το έργο με τίτλο Tant qu'on a la santé, το οποίο αποτελεί μια συρραφή τεσσάρων δεκαπεντάλεπτων (σχεδόν) επεισοδίων: το πρώτο με τίτλο L'insomnie (Αϋπνία) αφορά έναν τύπο που δεν μπορεί να κοιμηθεί και διαβάζει ένα βιβλίο με βρυκόλακες. Το δεύτερο έχει τίτλο Le cinématographe (Το σινεμά) και παρακολουθούμε τις προσπάθειες του Ετέξ να βρει μια καλή θέση μέσα σε μια κατάμεστη κινηματογραφική αίθουσα. Το τρίτο με το όνομα της ταινίας (Εφ'όσον είσαι ακόμα υγιής) είναι το πιο κωμικό παρουσιάζοντας μια πόλη σε παροξυσμό λόγω των δημοσίων έργων, του κυκλοφοριακού και του γρήγορου ρυθμού ζωής. Ενώ στο τέταρτο Nous n'irons plus au bois (Αν πάτε κάτω στο δάσος) ο Ετέξ πάει για κυνήγι στο δάσος και καταστρέφει το πικ-νικ ενός ζευγαριού και την περίφραξη που προσπαθεί να φτιάξει ένας αγρότης.\nΥ.Γ.: Τα εύσημα στο Cinema Paradiso για την υπενθύμιση!\nΤάδε έφη zisis at 09:29 1 γνώμες\nLabels: 1966, comedy, FRA, Pierre Etaix\nHeaven's Gate (Η πύλη της δύσεως)\nΕίχα μεγάλη αγωνία να δω την τρίτη ταινία του Michael Cimino (προφέρεται Τσιμίνο;), την ιστορική πλέον Πύλη της δύσης, την ταινία που φαλήρισε το ιστορικό στούντιο United Artists, που κατέστρεψε ουσιαστικά την καριέρα του Cimino αλλά και του πρωταγωνιστή Kris Kristofferson. Μετά την καλλιτεχνική επιτυχία και τα βραβεία όσκαρ του Ελαφοκυνηγού, οι παραγωγοί του δώσανε το εν λευκώ για την επόμενη ταινία, τα μυαλά του κυρίου Cimino πήραν αέρα, «ανοίχτηκε» τελικά περισσότερο απ'όσο μπορούσε, για να φτιάξει το δικό του έπος για την άγρια δύση. Πείτε τον μεγαλομανή ή τελειομανή (τον αποκάλεσαν «David Lean που θέλει να γυρίσει γουέστερν»), ο σκηνοθέτης βγήκε πολύ έξω από τον προϋπολογισμό και η εμπορική παταγώδης αποτυχία της ταινίας πήρε σβάρνα τους πάντες. Φήμες λένε ότι η πρώτη εκδοχή που παρουσίασε στους παραγωγούς είχε διάρκεια πεντέμιση ώρες! Λέγεται ότι η σκηνή της τελικής μάχης διαρκούσε όσο μια κανονική ταινία! Το τελικό αποτέλεσμα και αυτό που είδαμε είχε διάρκεια 3 ώρες και 30 λεπτά, πολλά είναι η αλήθεια, που μπορούν να αποθαρρύνουν κάποιον από τη θέασή της.\nΤελικά όμως πρόκειται για ένα καλό έργο. Βασισμένο στην ιστορία της σφαγής των μεταναστών στην επαρχία Τζόνσον από τους πλούσιους γαιοκτήμονες, βλέπουμε το Αμερικανικό όνειρο σε όλο του το μεγαλείο: τη δύναμη του χρήματος και των όπλων ενάντια στους φτωχούς και καταφρονημένους. Πανέμορφη φωτογραφία, εντυπωσιακά πλάνα της υπαίθρου, στη γη της επαγγελίας για χιλιάδες μετανάστες που δεν έχουν στον ήλιο μοίρα. Και στη μέση της ιστορίας ένα ερωτικό τρίγωνο με τον πρωταγωνιστή/σερίφη Kristofferson που θα υπερασπιστεί το δίκαιο, την εκδιδόμενη και νεαρότατη Isabelle Huppert και τον πιστολά Christopher Walken. Ο τελευταίος ξανασυνεργάζεται με το σκηνοθέτη μετά τον Ελαφοκυνηγό που του απέφερε το όσκαρ β' ανδρικού ρόλου. Το πολυπληθές καστ περιλαμβάνει ακόμα τον Jeff Bridges (που είχε παίξει και στο πρώτο έργο του Cimino), John Hurt, Sam Waterston (πρωταγωνιστής στο Killing Fields), Brad Dourif (που θυμόμαστε κυρίως από τον «αχώνευτο» ρόλο στο Μισισιπή καίγεται και έχει δώσει τη φωνή του στην... κούκλα του σατανά, τον Τσάκι), σε μικρό ρόλο τον ηλικιωμένο Joseph Cotten, τον Terry O'Quinn (πολύ γνωστός πλέον από τη σειρά Lost ως Τζον Λοκ) με μαύρα, ίσια μαλλιά και, τέλος, τον νεαρότατο Mickey Rourke.\nΌλη η ιστορία και παραϊστορία γύρω από την παραγωγή της ταινίας, που φαίνεται ότι έχει εξίσου αν όχι περισσότερο ενδιαφέρον, κυκλοφόρησε σε βιβλίο από τον Steven Bach (αντιπρόεδρος της U.A. εκείνη την εποχή) και γυρίστηκε το 2004 σε ντοκιμαντέρ με τον ίδιο τίτλο: Final Cut: The Making and Unmaking of Heaven's Gate.\nLabels: 1980, Christopher Walken, Isabelle Huppert, Jeff Bridges, John Hurt, Joseph Cotten, Kris Kristofferson, Michael Cimino, western\nHellzapoppin' (Ο τρελός παράδεισος)\nΜία λέξη περιγράφει το έργο Hellzapoppin': αναρχία! Σπάσιμο των κάδρων, παρεμβολές από τον προβολατζή(!), σταμάτημα της αφήγησης ουκ ολίγες φορές, επικοινωνία μπροστά στην κάμερα με το κοινό και άλλα πολλά! Ειδικά τα δέκα πρώτα λεπτά αποτελούν απίστευτο παραλήρημα τρέλας, ντελίριο από κωμικές ατάκες και σλάπστικ καταστάσεις, που δεν προλαβαίνεις να πιάσεις το ένα αστείο και έρχεται το άλλο. Η διάσημη επιθεώρηση που ανέβασαν στο Μπροντγουέι το 1938 οι κωμικοί Ole Olsen και Chic Johnson και έπαιξε για 1404 παραστάσεις (ρεκόρ συνεχόμενων παραστάσεων για την εποχή του) μεταφέρθηκε στο κινηματογραφικό πανί το '41. Μεταμοντέρνες και σουρρεαλιστικές καταστάσεις, ταινία μέσα σε ταινία, στοιχεία πολύ μπροστά από την εποχή τους. Θα μπορούσε να είναι ταινία των αδελφών Μαρξ. Είναι πάντως η άγνωστη στο ευρύ κοινό ταινία, από την οποία οι Jerry Lewis και Mel Brooks έχουν επηρεαστεί τα μάλα! Αν εξαιρέσετε κάποια μουσικά κομμάτια που «γεμίζουν» λίγο την υπόθεση (την ποια;) του έργου, τότε μιλάμε για μια από τις καλύτερες κωμωδίες του αμερικανικού κινηματογράφου.\nΜία μουσικοχορευτική σκηνή άξια αναφοράς είναι αυτή με τους μαύρους υπηρέτες, σωφέρ, μπάτλερ που πιάνουν από ένα όργανο (πιάνο, κοντραμπάσο, τρομπέτα κλπ) και οι μαύρες καμαριέρες και μαγείρισσες αρχίζουν να χορεύουν στους ρυθμούς του σουίνγκ. Ο ρυθμός ανεβαίνει συνεχώς και οι χορευτικές φιγούρες είναι απίστευτα ταχύτατες. Μία εκπληκτική παρουσίαση της διασκέδασης των μαύρων εκείνη την εποχή, κόντρα στους στερεότυπους ρόλους που σε καμία ταινία του κλασικού Χόλιγουντ δεν έχουμε ξαναδεί.\nLabels: 1941, comedy, musical\nΤο μίσος ενός Νότιου για τους Γιάνκηδες είναι τόσο δυνατό που, μετά τη λήξη του Εμφυλίου, θα πάει στην άγρια δύση να ζήσει με τους Ινδιάνους της φυλής Σιου για να μην «υποταχθεί» στους Βόρειους. Μια ομάδα Αμερικανών θα έρθει κάποια στιγμή να χτίσει ένα οχυρό με τη βοήθεια ενός λοχαγού-μηχανικού (που θα έχει το ρόλο του Αμερικανού με κατανόηση) και ενός υπολοχαγού (που θα θέλει να μοιάσει του... Κάστερ). Ο αμερικανός και αναγεννημένος ως Σιου θα τους βοηθήσει να βρουν την κατάλληλη τοποθεσία που δεν θα επηρεάζει το οικόσυστημα. Και από τις δύο μεριές όμως υπάρχουν οι πολεμοχαρείς χαρακτήρες που, με τη βλακεία τους, θα οδηγήσουν σε πολεμική σύρραξη.\nΜέσα στην πιο παραγωγική του χρονιά, ο Samuel Fuller υπογράφει σενάριο, σκηνοθεσία και παραγωγή σ'αυτό το γουέστερν, που παρουσιάζει με μεγάλη συμπάθεια τους Ινδιάνους, τη φυσιολατρεία και τον τρόπο ζωής τους. Μεταξύ άλλων, βρίσκει τον τρόπο να σχολιάσει πολλά πράματα, όπως θέματα για τον πόλεμο, την τιμή, το ρατσισμό αλλά και... επίκαιρα θέματα (για το 1957) όπως η νεανική εγκληματικότητα! Και ο τίτλος Run of the Arrow πού κολλάει; Είναι το βάρβαρο έθιμο στο οποίο δίνεται μια δεύτερη ευκαιρία σε έναν καταδικασμένο σε θάνατο. Ρίχνουν ένα βέλος και δίνουν την ευκαιρία να το σκάσει ο καταδικασμένος μέχρι το σημείο που έπεσε. Από κείνη τη στιγμή ξεκινάει το κυνηγητό, μόνο που ο κυνηγημένος τρέχει με γυμνά πόδια, χωρίς υποδήματα, οπότε οι πιθανότητες επιβίωσης είναι μηδαμινές. Τιτλοφορήθηκε στα ελληνικά με τρεις(!) τίτλους: «Η επιδρομή των Απάτσι» (λάθος φυλή), «Ο μεγάλος εκδικητής» (ολίγον άκυρο) και «Η τελευταία σφαίρα του πολέμου», το οποίο είναι το θέμα με το οποίο ξεκινάει η ταινία μας και ο τρόπος που τελειώνει. Και στις δύο περιπτώσεις, οι ίδιοι χαρακτήρες εμπλέκονται με την ίδια σφαίρα. Πρωταγωνιστής ο Rod Steiger, ένας ηθοποιός της μεθόδου σε ένα περιβάλλον που δεν τον έχουμε ξαναδεί, και σε δεύτερο ρόλο ινδιάνου ο νεαρός Charles Bronson. Ένα διαφορετικό γουέστερν, από έναν ιδιαίτερο δημιουργό.\nLabels: 1957, Charles Bronson, Rod Steiger, Samuel Fuller, western\nΈνα από τα καλύτερα και πιο τρομακτικά διηγήματα του Στίβεν Κινγκ (που μπορείτε να βρείτε στη συλλογή «Νυχτερινή βάρδια») προσπάθησαν να μεταφέρουν σε ταινία το 1991. Και λέω προσπάθησαν, επειδή η μεταφορά ενός βιβλίου στη μεγάλη οθόνη είναι πολύ δύσκολη, πόσω μάλλον στο είδος του τρόμου, όταν έχεις πλάσει με τη δικιά σου φαντασία τα γεγονότα μέσα στο μυαλό σου και βλέπεις μετά το τελικό αποτέλεσμα που ουδεμία σχέση έχει. Κάπως έτσι, το Sometimes They Come Back ξεκίνησε με γκολ από τα αποδυτήρια. Και φορτωμένο με όλα τα κλισέ του είδους (αργή κίνηση της κάμερας σε ονειρικές στιγμές, κοφτό μοντάζ και επαναλαμβανόμενες σκηνές σε πιο τρομαχτικά σημεία) και με μια άκυρη voice-over αφήγηση, δεν είχε πολλές ελπίδες για διάκριση. Ίσως αν συμπτύσονταν και αποτελούσε ωριαίο επεισόδιο τηλεοπτικής σειράς, να ήταν καλύτερα τα πράματα (βλ. Nightmares & Dreamscapes). Για όσους, πάλι, δεν έχουν διαβάσει το διηγηματάκι και γουστάρουν παλιομοδίτικα θρίλερ, επιφυλασσόμαστε. Μπορεί και να τους αρέσει! Τώρα, το θέμα των μπούλιδων (στο οποίο βασίστηκε το διηγηματάκι και ο κος. Κινγκ παραξήλωσε με τη φαντασία του) είναι γνωστό ότι έχει μεγάλη "πέραση" σε Αγγλία και Αμερική, αλλά εγώ δεν μπορώ να το καταλάβω...\nLabels: 1991, horror\nPrince of the City (Τον 'λέγαν βασιλιά της πόλης)\nΜια από τις κορυφαίες δημιουργίες του Sidney Lumet. Ίσως η προσπάθεια να δημιουργήσει τη δικιά του επική ταινία για τη διαφθορά μέσα στο μικρόκοσμο των αστυνομικών της Νέας Υόρκης. Κάτι σαν συνέχεια του Σέρπικο. Η ταινία που έκανε διάσημο τον Treat Williams. Αυτός είναι ο Prince of the City που μόνος του θα αποφασίσει να φορέσει μικρόφωνο και να ξεσκεπάσει διεφθαρμένους αστυνομικούς. Εκτός φυσικά από τους συνεργάτες του. Επαρμένος στην αρχή, θα μπλέξει με το σύστημα και τη γραφειοκρατεία περισσότερο από όσο νόμιζε. Η ψυχολογική πίεση θα αρχίσει να γίνεται ανυπόφορη, ειδικά όταν το δικό του —όχι και τόσο αθώο— παρελθόν βγει στη φόρα. Και η μπάλα θα πάρει και τους συνεργάτες του, και οι ζωές τους όπως τις ήξεραν θα καταστραφούν. Πλουσιότατο ανδρικό καστ, αλλά ένας είναι ο πρωταγωνιστής που σηκώνει πανάξια όλη την ταινία στους ώμους του. Ενδιαφέρον έχει —πέρα από τους διεφθαρμένους αστυνομικούς και τους μαφιόζους— το πόσο «κοράκια» σκιαγραφούνται οι εισαγγελείς της Ν.Υ. που θέλουν αίμα, που θέλουν να καταστρέψουν κόσμο πάσα θυσία! Είναι, τελικά, η άλλη όψη του ίδιου νομίσματος.\nLabels: 1981, Sidney Lumet\nWhat's Up, Doc? (Μια τρελή, τρελή καταδίωξη)\nΤέσσερις πανομοιότυπες βαλίτσες (με κυβερνητικά έγγραφα, διαμάντια, απολιθωμένες πέτρες και εσώρουχα ως περιεχόμενο, αντίστοιχα) θα αποτελέσουν την αφετηρία των κωμικών καταστάσεων που θα λάβουν χώρα για 90 λεπτά στις οθόνες σας. Η Barbra Streisand θα γίνει κολλιτσίδα στον μουσικολόγο Ryan O'Neal και θα του κάνει τη ζωή ποδήλατο! Η αρραβωνιαστικιά Madeline Kahn (στην πρώτη της κινηματογραφική εμφάνιση) θα τραβήξει τα πάνδεινα, οι πράκτορες και οι ληστές θα μπλέξουν τα μπούτια τους μαζί με τα δωμάτια του ξενοδοχείου, όπου λαμβάνει χώρα το πρώτο κομμάτι της ταινίας What's Up, Doc?. Στη συνέχεια οι πρωταγωνιστές θα βγουν στους ανηφορο-κατηφορικούς δρόμους του Σαν Φρανσίσκο, θα αρχίσει το κυνηγητό, επιβεβαιώνοντας και τον ελληνικό τίτλο. Τότε είναι που ο σκηνοθέτης Peter Bogdanovich βρίσκει την ευκαιρία για να αποδώσει φόρο τιμής στα παλιά καρτούν, στο Μπούλιτ, στον Μπάστερ Κίτον και στο σύνολο των screwball κωμωδιών της κλασικής εποχής του Χόλιγουντ, ειδικότερα στο Bringing Up Baby (ίσως τα γυαλιά του O'Neal έπαιξαν κάποιο ρόλο). Φρενήρεις ρυθμοί με απολαυστικότατες ατάκες σ'αυτή την τρομερή κωμωδία, που παραμένει φρέσκια ακόμα και σήμερα. Τρίτη μεγαλύτερη εμπορική επιτυχία της χρονιάς της.\nΤάδε έφη zisis at 09:16 0 γνώμες\nLabels: 1972, Barbra Streisand, comedy, Madeline Kahn, Peter Bogdanovich, Ryan O'Neal\nDuo luo tian shi (Έκπτωτοι άγγελοι/Fallen Angles)\nΣτο κινηματογραφικό σύμπαν του Wong Kar-Wai συναντάμε έναν επαγγελματία δολοφόνο, την μάνατζερ του με την οποία δεν συναντιούνται ποτέ, έναν μουγκό που είναι «γεια σου» και μία βαμμένη ξανθιά ακόμα πιο τρελή και αλλοπαρμένη. Αυτή η τετράδα αποτελεί τους Έκπτωτους αγγέλους. Μια τετράδα που θα αλληλοεπηρεάσει ο ένας τη ζωή του άλλου. Μια μοντέρνα, υπερ-στυλιζαρισμένη ταινία με κεντρικό θέμα τη μοναξιά στις σύγχρονες μεγαλουπόλεις. Οι έξω-από-τα-συνηθισμένα χαρακτήρες σε κεντρίζουν το ενδιαφέρον. Αν σου θυμίζουν κάτι, είναι επειδή το σενάριο βασίστηκε σε ιστορίες που είχαν περισσέψει από το διάσημο Chungking Express που είχε παρουσιάσει ο σκηνοθέτης την προηγούμενη χρονιά. Φωτογραφία πάλι από τον Christopher Doyle με χρήση ευρυγώνιων φακών, που δίνουν απίστευτο βάθος πεδίου, σε όλο το έργο.\nLabels: 1995, CHN, Wong Kar-Wai\nBattleground (Μολών λαβέ)\nΗ πρώτη σοβαρή πολεμική ταινία με θέμα τις μάχες στον Β' Παγκόσμιο πόλεμο. Ο σκηνοθέτης William Wellman παρουσιάζει την ιστορία ενός αμερικανικού λόχου που προσπαθεί να «κρατήσει» τις γραμμές στην πόλη Μπαστόν, στα βελγικά εδάφη. Με πολύ ρεαλισμό (για τα χολιγουντιανά δεδομένα της εποχής) παρουσιάζεται το ανθρώπινο και ευάλωτο πρόσωπο των στρατιωτών. Χαρακτηριστικό είναι το γεγονός ότι βλέπουμε όλους τους στρατιώτες, σε κάποια προσωπική τους στιγμή, σε διάφορες στιγμές του έργου, να σκέφτονται να το σκάσουν. Χωρίς να μειώνεται βέβαια στο ελάχιστο ο πατριωτισμός τους ή πίστη στο καθήκον, έτσι; Η ταινία Battleground αποτέλεσε ένα ριψοκίνδυνο πρότζεκτ για την εταιρεία MGM, καθώς υπήρχαν σκέψεις ότι κανείς δε θα θέλει να δει άλλο ένα πολεμικό δράμα το 1949. Ενάντια στις απαισιόδοξες προβλέψεις, το έργο αποτέλεσε την μεγαλύτερη επιτυχία της MGM των τελευταίων πέντε χρόνων. Κέρδισε δύο όσκαρ (σεναρίου και φωτογραφίας) και ήταν υποψήφιο για άλλα τέσσερα (ταινίας, σκηνοθεσίας, μοντάζ και β' ανδρικού ρόλου για τον James Whitmore. Πώς τον ξεχώρισαν ανάμεσα σε τόσο πολυπληθές ανδρικό καστ (με πιο γνωστά ονόματα τους Van Johnson, Ricardo Montalban, John Hodiak κ.λ.π.), είναι δικό τους θέμα.\nLabels: 1949, Ricardo Montalban, Van Johnson, William Wellman, WWII\nΈνας σκηνοθέτης, που θα μπορούσε να είναι ο John Huston. Ένας παραγωγός, που θα μπορούσε να είναι ο Sam Spiegel. Γυρίσματα στην Αφρική, για μια ταινία που θα μπορούσε να είναι η Βασίλισσα της Αφρικής. Ο λευκός κυνηγός με τη μαύρη καρδιά είναι ο Clint Eastwood, που υποδύεται τον δύστροπο (πες και αχώνευτο) σκηνοθέτη που ετοιμάζεται για τα γυρίσματα της νέας του ταινίας στην Αφρική. Αυτό για το οποίο αποσκοπεί όμως είναι να σκοτώσει σε σαφάρι έναν μεγαλοπρεπή ελέφαντα. Και όσο περνάει ο καιρός, παραμερεί τα πάντα και τους πάντες, και ο σκοπός γίνεται μανία. Βασίστηκε στο βιβλίο του Peter Viertel, ο οποίος συνέγραψε το σενάριο της ταινίας White Hunter, Black Heart μαζί με τους παλαίμαχους James Bridges και Burt Kennedy. Η ταινία αποτέλεσε έναν φόρο τιμής στον Huston, αλλά τη χρονιά που κυκλοφόρησε πέρασε σχεδόν απαρατήρητη. Ήταν λίγο δύσκολο να δουν οι οπαδοί του τον Eastwood σε έργο που δεν έχει πιστολίδια, κυνηγητά και φονικά. Εσείς δείτε αυτό το πιο προσωπικό έργο του κυρίου Clint (με την εμβάθυνση στα πιο σκοτεινά μονοπάτια της ανθρώπινης ύπαρξης) για να δείτε πώς μας «κλείνει το μάτι» και μας δείχνει το σκηνοθετικό του μέλλον· ένα μέλλον που έφερε μερικές από τις καλύτερες ταινίες των τελευταίων είκοσι χρόνων.\nLabels: 1990, Burt Kennedy, Clint Eastwood\nO Μπάστερ Κίτον δουλεύει ως καπετάνιος ενός μικρού ατμόπλοιου στον ποταμό Μισισιπή. Προσπαθεί να μοιάσει του πατέρα του, του Steamboat Bill και να γίνει αυτός ο νεός Steamboat Bill Jr.. Ερωτεύεται όμως την κόρη του επιχειρηματικού αντιπάλου του πατέρα του και τα πράματα περιπλέκονται.\nΩς συνήθως, η πλοκή στις κωμωδίες του Κίτον είναι δευτερεύουσας σημασίας. Αυτό που περίμενε ο κόσμος να δει ήταν τι απίστευτα και πόσο επικίνδυνα γκανγκ θα σκαρφιζόταν πάλι ο διάσημος κωμικός. Εδώ η ιστορία κυλάει σχετικά χαλαρά, μέχρι τη στιγμή που θα «σκάσει μύτη» ένας τυφώνας. Από κει και έπειτα και για τα τελευταία 15 λεπτά γίνεται της μουρλής, όλα τα σκηνικά καταστρέφονται, επικρατεί πανδαιμόνιο. Εδώ υπάρχει η διάσημη σκηνή με τον Κίτον να στέκεται μπροστά από ένα σπίτι, να πέφτει όλη η πρόσοψη και να σώζεται καθώς το σώμα του περνάει μέσα από το ανοιχτό παράθυρο της σοφίτας!\nΗ ταινία αποτελεί την τελευταία ανεξάρτητη δημιουργία του Κίτον. Την εποχή των γυρισμάτων είχε τεράστια οικονομικά προβλήματα, ο πρώτος του γάμος πήγαινε προς διάλυση και το τέλος του ως ανεξάρτητου δημιουργού ήταν προ των πυλών. Η ταινία ήταν εμπορική αποτυχία και τον επόμενο χρόνο υπέγραψε συμβόλαιο με την MGM. Τα δικαιώματά της έχουν εκπέσει, οπότε μπορείτε να τη βρείτε ολόκληρη στο ίδερνετ-αρκάιβς.\nLabels: 1928, Buster Keaton, silent\nMirage (Οι συνωμότες)\nΣε έναν ουρανοξύστη πέφτει το ρεύμα και λίγο μετά πέφτει και ένας διευθυντής από το παράθυρο! Εμείς παρακολουθούμε τον Gregory Peck να βγαίνει από το γραφείο του και να μην αναγνωρίζει τους συναδέλφους του, να είναι χαμένος, αποπροσανατολισμένος, χωρίς φίλους, δεν θυμάται τίποτα για τον εαυτό του και έχει την εντύπωση πως τα τελευταία δύο χρόνια δούλευε ως λογιστής. Η ζωή του όλη μια οφθαλμαπάτη, εξ ου και Mirage. Θα βρει βοήθεια από έναν ντετέκτιβ (Walter Matthau) όταν ο δεύτερος καταλάβει ότι κάποιοι τους παρακολουθούνε. Με μαεστρία και έξυπνη χρήση της ασπρόμαυρης φωτογραφίας, ο Edward Dmytryk μάς βάζει μέσα στο κλίμα του μυστηρίου. Η συνωμοσία θα αποκαλυφθεί μόλις στο τέλος, χωρίς να υπάρχει κάποιο σημείο κατά τη διάρκεια που θα μας κάνει να βαρεθούμε, αφού θα έχουμε απορροφηθεί μέσα στο δράμα του Peck. Ο γυναικείος χαρακτήρας θα προσθέτει περισσότερο μυστήριο παρά θα βοηθάει τον καημένο ήρωά μας, κάτι σαν femme-fatale ταινίας νουάρ. Η αλήθεια θα λάμψει και θα έχει κάποια σχέση με τον πυρηνικό τρόμο της εποχής. Αυτή η απλοϊκή επίλυση, πάντως, δεν θα έχει ουδεμία επίδραση πάνω στο συνολικό αποτελέσμα· το οποίο ήταν η ψυχαγωγία μας για 100 λεπτά και τίποτα παραπάνω.\nLabels: 1965, Edward Dmytryk, Gregory Peck, Walter Matthau\nΠρωταγωνιστής στο έργο The American είναι τελικά το τοπίο. Η ομορφιά του Κάστελ ντελ Μόντε και της ιταλικής επαρχίας γεμίζουν όλα τα πλάνα του σκηνοθέτη Anton Corbijn. Ο μοντέρνος σαμουράι George Clooney τριγυρίζει στα σοκάκια και τα πλακόστρωτα δρομάκια. Δεν έχει χώρο στον κόσμο του για συναισθηματισμούς, ή γυναίκες, ή ηθικούς φραγμούς, καθώς αυτά είναι μερικά από τα στοιχεία που θα στοιχίσουν την επιβίωσή του. Ο δολοφόνος με το αγγελικό πρόσωπο ήταν ο Αλέν Ντελόν. Εδώ ο δολοφόνος έχει στυλ και ώριμη γοητεία. Αλλά κι αυτός, πάλι, δεν θα μπορέσει να ξεφύγει από το πεπρωμένο του. Κι ας χτυπάει το χέρι του στο τιμόνι...\nTargets (Ο 13ος στόχος)\nΔύο ταινίες στην τιμή της μίας. Κι αυτό επειδή η ταινία Targets παρουσιάζει παράλληλα δύο φαινομενικά άσχετες ιστορίες. Το πρώτο κομμάτι αποτελεί ένα θρίλερ για έναν νεαρό, clean-cut αμερικανό που, χωρίς λόγο και αφορμή, θα αρχίσει να σκοτώνει αβέρτα ως ελεύθερος σκοπευτής. Το δεύτερο παρουσιάζει έναν γερασμένο ηθοποιό ταινιών τρόμου β' διαλογής στο τέλος της κινηματογραφικής του καριέρας. Σε ένα drive-in θα συγκλίνουν οι δύο ιστορίες, θα κορυφωθεί η αγωνία και θα... βαφτεί το χώμα κόκκινο.\nΟ νεαρός Peter Bogdanovich, που είχε μαθητεύσει δίπλα στον Roger Corman, γύρισε το 1968 την πρώτη του ταινία (με μια μικρή βοήθεια στο σενάριο από τον Samuel Fuller), έναν φόρο τιμής στον κινηματογράφο και στους παλιούς του θρύλους. Ο Boris Karloff, στην πιο «σοβαρή» του ταινία, υποδύεται τον... εαυτό του, με το όνομα Μπάιρον Όρλοκ να είναι παρμένο από το Νοσφεράτου, ένα χρόνο πριν πεθάνει σε ηλικία 81 χρόνων! Και το αποτέλεσμα είναι πολύ σινεφιλικό, με πολλάκις αναφορές και συγκρίσεις στον παλιό, κλασικό κινηματογραφικό τρόμο που εκφράζει ο Όρλοκ/Karloff και στο νέο τρόμο της ρεαλιστικής και άνευ κινήτρων βίας. Το απόσπασμα της ταινίας στο drive-in είναι από το Terror του Ρότζερ Κόρμαν και αυτό στην τηλεόραση είναι από το The Criminal Code του Howard Hawks, που όπως λέει ο Όρλοκ/Karloff ήταν ο πρώτος του σημαντικός ρόλος στο σινεμά.\nΗ ταινία βρισκόταν στη λίστα με τα «50 αριστουργήματα που δεν έχουμε δει ποτέ» του περιοδικού Σινεμά (Μάιος 2000). Εκείνη την εποχή, όντως έβρισκες τέτοια έργα μόνο σε ψαγμένα μαγαζιά. Οι βιντεοκασέτες είχαν αρχίσει να τελούν υπό εξαφάνιση, ό,τι βρίσκαμε ήταν παλιές, πολυχρησιμοποιημένες κόπιες και συνήθως χαλασμένες. Το καλό που έκανε η έλευση του DVD και της ψηφιακής εποχής ήταν αυτό: το ότι όλα σχεδόν τα κινηματογραφικά έργα πέρασαν από επεξεργασία και οι εικόνες τους αποκαταστάθηκαν. Και πλέον βρίσκεις τα πάντα.\nLabels: 1968, Boris Karloff, Peter Bogdanovich\nΆλλο ένα μιούζικαλ που υπογράφει ο Vincente Minnelli και έχει για «πρώτο βιολί» και βασικό χορογράφο τον Gene Kelly. Η ταινία του 1954 Brigadoon έχει τραγούδια, μουσική και πολύ χορό. Αν και δεν είμαι πολύ φίλος με το συγκεκριμένο είδος, ξεχώρισα το έργο επειδή είναι ουσιαστικά ένα παραμύθι βγαλμένο από τα Χάιλαντς της Σκοτίας του 18ου αιώνα, στο οποίο μπλέκονται δύο αμερικανοί του 20ου, ο Gene Kelly και ο Van Johnson, ο all-american hero των πολεμικών ταινιών της κινηματογραφικής περιόδου του '40! Το χωριό είναι εξαφανισμένο από τον κόσμο, «ξυπνάει» μία φορά κάθε 100 χρόνια, ζει μία μέρα και το βράδυ πέφτει να κοιμηθεί για άλλα εκατό χρόνια! Σε ένα καθ' όλα παραδοσιακό περιβάλλον, θα μπλέξουν οι αμερικανοί φίλοι μας, θα ερωτευτεί ο Κέλι την (επίσης χορεύτρια) Cyd Charisse, στο επίκεντρο της ημέρας θα είναι ένας γάμος και εμείς θα μπούμε στο κλίμα της σκοτσέζικης επαρχίας μέσα από τη μουσική, τα ήθη και τα έθιμά τους. Γυρίστηκε εξ ολοκλήρου σε στούντιο, προδίδοντας την Μπροντγουέι-καταγωγή του έργου, χωρίς να αποτελεί μειονέκτημα, στην τελική. Βασίστηκε στο μιούζικαλ και βιβλίο(!) του Alan Jay Lerner, ο οποίος συνέγραψε το σενάριο. Αποτέλεσε την τρίτη του συνεργασία με τον Minnelli, από τις πέντε συνολικά.\nΤάδε έφη zisis at 11:15 0 γνώμες\nLabels: 1954, Cyd Charisse, Gene Kelly, Van Johnson, Vincente Minnelli


@ntistasi.gr: ΑΠΕΛΕΥΘΕΡΩΣΗ ΤΩΡΑ!! Για την Τιμή του Δεκέμβρη.Για τη Δικαίωση του Θ.ΗΛΙΟΠΟΥΛΟΥ.\nΑΠΕΛΕΥΘΕΡΩΣΗ ΤΩΡΑ!! Για την Τιμή του Δεκέμβρη.Για τη Δικαίωση του Θ.ΗΛΙΟΠΟΥΛΟΥ.\nΕπιστολή - Καταγγελία\nΠαρά την σύσταση της γιατρού του Θοδωρή Ηλιόπουλου, την σύσταση των δικηγόρων του αλλά και κλιμακίου δικηγόρων στην Διεύθυνση των Φυλακών Κορυδαλλού για τη άμεση παραπομπή του σε χώρο αυξημένης φροντίδας, ο Θοδωρής Ηλιόπουλος μέχρι και σήμερα παραμένει δέσμιος των «τυπικών διαδικασιών» περιμένοντας να αποφανθούν οι υπεύθυνοι για την εξέλιξη της πορείας της υγείας του. Εντωμεταξύ, εξαντλημένος πια, υποβάλλεται καθημερινά σε μετρήσεις ζαχάρου, βάρους και πίεσης που όμως δεν αρκούν για τη παραπομπή του στο νοσοκομείο των φυλακών παρά το ότι βρίσκονται σε επικίνδυνα χαμηλά επίπεδα και με το σωματικό του βάρος να έχει φτάσει πλέον τα 53 κιλά.\nΤο ημερολόγιο δείχνει 29 Ιουλίου του 2009.\nΒρίσκομαι στην 20η μέρα απεργίας πείνας, φανερά εξαντλημένος και νευριασμένος με το νοσοκομειακό σύστημα των φυλακών. Όλοι τάχα μου ενδιαφέρονται για μένα, για τη ζωή του συνανθρώπου τους, μα κανείς δεν έχει φροντίσει, «δεν έχει την αρμοδιότητα» να γίνουν όλες οι απαραίτητες εξετάσεις ώστε να μεταφερθώ στο νοσοκομείο των κρατουμένων.\nΗ καθημερινή ταλαιπωρία των εξετάσεων καταβάλει ολοένα τον οργανισμό μου ιδίως δε, η χθεσινή που με βρήκε στο πέρα δώθε επί 2μιση ώρες, ώστε να εξεταστούν τα ζωτικά μου όργανα και να παραπεμφθώ σε εξετάσεις αίματος.\n«είμαι σε πρώτη προτεραιότητα για αυτές».\nΘα πραγματοποιηθούν τη Δευτέρα 3 Αυγούστου, όταν θα βρίσκομαι ήδη στην 25 ημέρα απεργίας πείνας…\nΠαρότι που καίω πλέον μυϊκό ιστό και η πίεση και το ζάχαρο μου βρίσκονται σε πολύ χαμηλά επίπεδα.\nΒέβαια το ότι κρατιέμαι στα πόδια μου, που η ψυχή μου ξέρει πως, θάβεται από κακεντρέχειες του τύπου: «αυτός τρώει κρυφά»\nΘοδωρής Ηλιόπουλος Από τα νεκροσέντονα των Δικαστικών Φυλακών Κορυδαλλού\nΠΡΩΤΟΒΟΥΛΙΑ ΑΛΛΗΛΕΓΓΥΗΣ ΣΤΟ ΘΟΔΩΡΗ ΗΛΙΟΠΟΥΛΟ\nΣτον αέρα απο.. 7/31/2009 09:53:00 π.μ.


Huawei Nova 5: διαφημίζει την 32MP selfie κάμερα του - GizChina Greece\nΗ Huawei εκτός των δύο σειρών ναυαρχίδας – τη σειρά Mate και τη σειρά P – οι οποίες ανακοινώνονται μια ανα εξάμηνο, έχει μια σειρά στην μεσαία κατηγορία. Στην σειρά Nova η εταιρεία βάζει κάποια από τα χαρακτηριστικά των δύο ανώτατων σειρών της σε χαμηλότερη τιμή. Τις επόμενες μέρες περιμένουμε την ανανέωση της σειράς με τα Nova 5, Nova 5i και Nova 5 Pro. Σήμερα έχουμε ένα νέο teaser που διαφημίζει μια 32 MP selfie cam. Δεν γνωρίζουμε εάν προορίζεται για όλα τα μοντέλα ή μόνο για το Pro.\nΔιαβάστε επίσης: Huawei Enjoy 7S: Επίσημο με Kirin 659, dual camera, full display οθόνη!\nH 32MP selfie-cam θα στεγάζεται μέσα σε εγκοπή τύπου σταγόνας νερού. Αυτές τις μέρες έχουμε αρκετές διαρροές για όλα τα μοντέλα. Πιστεύω ότι θα γνωρίζουμε περισσότερα για το ποιο μοντέλο θα πάρει την 32 MP selfie-cam μέσα στην εβδομάδα.\nTags: huaweinova 5\nNext post Huawei: αναμενεται μείωση 40-60% στις πωλήσεις παγκοσμίως!\nPrevious post Huawei Nova 5i Pro: νέα συσκευή διαθέσιμη στο JD.com


Onno's Cabarete (Δομινικανή Δημοκρατία) - Κριτικές\nOnno's Cabarete: Εστιατόρια στην περιοχή\nΔραστηριότητες κοντά σε: Onno's Cabarete\nOnno's Cabarete - Κριτικές\nΝο 1 από 7 Νυχτερινή ζωή - Cabarete\nCabarete Beach, Cabarete 57000, Δομινικανή Δημοκρατία\nΒρίσκεται ακριβώς πάνω στην παραλία αυτό το εστιατόριο/μπαρ σας επιτρέπει να απολαύσετε την ατμόσφαιρα. Συνιστώ ανεπιφύλακτα το τόνου εδώ, ειδικά το μπολ του τόνου. Ήταν φρέσκα και γεμάτη γεύση. Το προσωπικό είναι υπέροχο. Έχουν happy hour μεταξύ 5 - 8 μμ Insta: Roshtravels\nΩραία θέα, καλό φαγητό, καλή εξυπηρέτηση\nΠερπατήσαμε κατά μήκος αυτής της όμορφης στην παραλία εξετάζοντας τα διάφορα μενού, και η αλιεία γαρίδας από τάπας εδώ το μάτι μας. Οι επιλογές για φαγητό στο Onno μενού ήταν πολύ πιο ελκυστική, με περισσότερες τοπικές flair, από ό,τι κάποια από τα γειτονικά εστιατόρια. Κάτσαμε...ακριβώς δίπλα στην παραλία και είχε υπέροχη θέα. Τα αλιευτικά γαρίδας από τάπας δεν απογοήτευσαν - - θα πήγαινα και πάλι για αυτό και μόνο! Τα θυνναλιευτικά ahi tacos ήταν επίσης πολύ καλό. Το coconut πλάκα γαρίδας ήταν απλώς εντάξει - - το ίδιο γαρίδας ήταν καλό αλλά σερβιριζόταν με σως ταρτάρ, που ήταν λίγο βαρετό - - κάτι λίγο πιο συναρπαστικό θα έκαναν αυτό το εκπληκτικό πλάκας. Η εξυπηρέτηση ήταν πολύ καλή - - λίγο αργοί, αλλά είμαστε σε διακοπές και χωρίς βιασύνη, ώστε δεν με πειράζει καθόλου καθώς μας έδωσε άφθονο χρόνο για να απολαύσετε το φαγητό και θέα.Περισσότερα\nΣυμπαγές, όχι φανταστικά.\nΕίχα την πικάντικη τόνου μπολ. Εξεπλάγην ευχάριστα. Επιστρέψαμε την επόμενη ημέρα για μεσημεριανό γεύμα και tacos ήταν ωραία. Εξαιρετική τοποθεσία και αναδύει ακριβώς πάνω στην παραλία. Πολλές επιλογές διαλέξετε σε αυτόν τον τομέα. Ήταν ωραία….\nΕξαιρετικό εστιατόριο και μπαρ στο Cabarete, καλό φαγητό και ατμόσφαιρα. Σε εξαιρετικές τιμές στο happy hour. Υπάρχει μουσική το βράδυ. Το προσωπικό είναι φιλικό και επαγγελματικό. Το Best μπάρμαν στην παραλία είναι η Amanda.Περισσότερα\nΟ/η Onnos Bar Resta... C, Gerente του Onno's Cabarete, έχει απαντήσει σε αυτή την κριτικήΑπαντήθηκε στις 19 Ιουνίου 2017\nΓαρίδας από τροπικό Ceviche\nΟ σύντροφός μου και εγώ το λάτρεψα αυτό το μέρος. Θα ήθελα να επιστρέψω για τους εκκινητήρες μόνο! Είχαμε την αλιεία γαρίδας από τα οποία ήταν μια τέτοια hit μεικτών γεύσεις και καλά μαγειρεμένα από. Λιώστε στο στόμα σας κάτι που είχα να πω. ....Το tropical ceviche ήταν επίσης πολύ φρέσκα. Είχαμε το coconut λαβράκι και μπολ τόνου που ήταν επίσης καλή, αλλά δεν είναι και τόσο εντυπωσιακό το ότι δεν θα προσπαθήσουμε και άλλοι. Έβρεχε αλλά μας σερβιτόρα ήταν πραγματικά ασθενή με εμάς και μας μετέφεραν σε άλλο πίνακα με μια ομπρέλα. Θαυμάσιο!Περισσότερα\nΟ/η Onnos Bar Resta... C, Gerente του Onno's Cabarete, έχει απαντήσει σε αυτή την κριτικήΑπαντήθηκε στις 11 Μαΐου 2017\nΕίχαμε μια εξαιρετική εμπειρία στο Onno's. Φάγαμε το χάμπουργκερ και πατάτες. Τα ποτά ήταν ισχυρή και καλό εστιατόριο βρίσκεται στην άμμο και η ατμόσφαιρα ήταν υπέροχη. Υπηρεσία είναι αργός, ως εκ τούτου, οι 4 * αλλά γενικά δεν θα δίσταζα να το συστήσω.Περισσότερα\nΟ/η Onnos Bar Resta... C, Gerente του Onno's Cabarete, έχει απαντήσει σε αυτή την κριτικήΑπαντήθηκε στις 15 Ιουνίου 2017\nΠρώτον, η καλή. Milton είναι καταπληκτικό. . . . χαρούμενα, εξυπηρετικό, διορθωμένα ζητήματα αμέσως. Επίσης μου 83 ετών dad ήταν κάτω από τις καιρικές συνθήκες και μας βοήθησε να και να πάρετε ταξί. . . πολλές ευχαριστίες. Τα καβούρια με ορεκτικό αβοκάντο είναι πεντανόστιμο. Επίσης...το coconut αλίπεδο λαβράκι και της Καραϊβικής γαρίδες και ήταν πεντανόστιμα. Δεν δοκίμασα το burger αλλά όταν πήγαμε από ήταν μεγάλο και χυμώδη ψάχνετε. Αλλά να περιμένετε 1 ώρες και 20 λεπτά για να φτάσουμε το δείπνο μας ήταν γελοία. Επίσης Μαχντί Μαχντί ειδική ήταν στεγνό και παραμαγειρεμένη. . . αλλά Milton αντικαθίστανται γρήγορα. Θα επιστρέψουμε αλλά όχι όταν φαίνεται σαν ένα σαββατοκύριακο τη νύχτα.Περισσότερα\nΥπέροχο μέρος για να φάτε στην παραλία\nΤρέξαμε μέσα του Onno ενώ περπατώντας κατά μήκος της παραλίας. Το ξεχώρισαν ως πολύ φιλόξενο και το μενού και οι τιμές ήταν πολύ καλό. Η εξυπηρέτηση ήταν υπέροχη και το φαγητό ήταν γρήγορα και πολύ ζεστό. Δεν λαμβάνουν τις πιστωτικές κάρτες. Θα ήθελα να δοθεί...ένα πέντε αστέρια, ωστόσο θα πρέπει να προσεγγιστεί από πολλούς προμηθευτές στο τραπέζι σας προσπαθούν να πουλήσουν τα πάντα από candy ράβδοι πούρα. Αυτό το ενοχλητικό αλλά δεν θα εγκαταλείψουν εάν πείτε τους " αριθ. " . . . Θα συνιστούσα αυτό το εστιατόριο και θα πήγαινα και πάλι.Περισσότερα\nΑπλώς και μόνο επειδή Milton\nΗ τοποθεσία είναι εξαιρετική. Όμορφη παραλία μπαρ/εστιατόριο ακριβώς δίπλα στο νερό. Πήγα εκεί την πρώτη ημέρα που φτάσαμε στο Cabarete και ήμασταν πραγματικά ευχαριστημένοι. Milton φαινόταν μετά από εμάς και ήταν τέλεια! Το μέρος ήταν αρκετά πλήρης (μεσημεριανό αργά το απόγευμα) και η σερβιτόρα μας...δεν ήταν πραγματικά εξυπηρετικό, αλλά ήταν το Milton. Χάρη στην παρέμβασή μας γεύμα ήταν αποθηκευμένο. Το φαγητό ήταν μέτριο. Λόγω της θέσης που πήγαμε πάλι την επόμενη ημέρα και ήταν φρικτή. Milton δεν ήταν εκεί και ο σερβιτόρος που είχε εκχωρηθεί το τραπέζι μας ήταν αποσπά την προσοχή στην καλύτερη περίπτωση. Χρειάστηκε άπειρος για να φέρετε τα ποτά και φαγητό. Όταν έκανε, έδωσε λάθος πιάτο με τον σύζυγό μου που φάγαμε απλά επειδή δεν ήθελαν να περιμένετε 1 ώρα ακόμη. Το αστείο πράγμα είναι αυτή τη φορά δεν υπήρχαν πολλοί άνθρωποι στον τόπο, να δικαιολογήσει μια τέτοια μακρά αναμονή. Δεν πήραμε καλή εξυπηρέτηση μέχρι το τέλος όταν Milton προσήλθαν! Ήταν απολογητικό και δεν προσφέρουν να μας χρεώσει για ένα ποτό. Το πράγμα είναι δεν μπορώ να καλόπιστα συνιστούν ένα μέρος μόνο της βάσης πάνω σας καιρού αρκετά τυχεροί και βρείτε ένα συγκεκριμένο εργαζόμενο σε δασμό. Ότι θα πρέπει να εκπαιδεύσει το υπόλοιπο προσωπικό τους να είναι περισσότερο προσανατολισμένη στην υπηρεσία ως Milton. Το φαγητό και τα δύο ημέρες ήταν μέτριο στην καλύτερη περίπτωση.Περισσότερα\nΠεριμέναμε πάνω από μια ώρα 4 γεύμα μου που ήταν μόνο χάμπουργκερ και πατάτες , ήταν κατά μέσο όρο , κακή εξυπηρέτηση , δεν θα ξαναέρθω\nΛάβετε γρήγορα απαντήσεις από το προσωπικό του Onno's Cabarete και από προηγούμενους επισκέπτες.


Ταινίες που βλέπω: OLIVER STONE ΚΑΙ ΟΨΙΜΟΣ ΠΑΤΡΙΩΤΙΣΜΟΣ ΣΤΟ "WORLD TRADE CENTER"\nΘα συμφωνήσω μαζί σου. Στην ταινία απουσιάζει εντελώς το πολιτικό σχόλιο (και τις χίλιες δυο συνομωσίες που υπάρχουν γύρω από αυτό το συμβάν – για μένα αρκετές από αυτές έχουν βάση). Αν και πιστεύω (και νομίζω είναι εμφανής αυτό) ότι ο σκοπός της ήταν εξαρχής να μας παρουσιάσει την τραγική ιστορία δυο πυροσβεστών, οπότε και είμαι πιο επιεικής με την ταινία. Καμία σχέση με τον παλιό καλό Στόουν. Αν και με το “Snowden” του βγήκε πάλι ο πολιτικός του ακτιβισμός (αν και σε ακαδημαϊκά πλαίσια).\nΙανουαρίου 28, 2017 3:05 μ.μ.


Τέλος Ιουνίου (;) η πλατφόρμα για τις μισθώσεις τύπου Airbnb - ΧΡΗΜΑ & ΤΟΥΡΙΣΜΟΣ money-tourism.gr\nΑρχική > ΜΟΝΕΥ > Τέλος Ιουνίου (;) η πλατφόρμα για τις μισθώσεις τύπου Airbnb\nΤέλος Ιουνίου (;) η πλατφόρμα για τις μισθώσεις τύπου Airbnb\nΤέλος Ιουνίου αναμένεται να έχει ολοκληρώσει η Ανεξάρτητη Αρχή Δημοσίων Εσόδων (ΑΑΔΕ) τη νέα πλατφόρμα για όσους εκμεταλλεύονται ακίνητα, μέσω βραχυχρόνιας μίσθωσης τύπου Airbnb.\nΥπενθυμίζεται ότι στόχος της ΑΑΔΕ ήταν να έχουν ολοκληρωθεί μέχρι τις 31 Μαρτίου 2018, η Εφαρμογή Υποβολής Δήλωσης Απόδοσης Φόρου Διαμονής, και η ηλεκτρονική εφαρμογή παρακολούθησης βραχυχρόνιας μίσθωσης ακινήτων (τύπου Airbnb, κ.λπ.), θέτει η Ανεξάρτητη Αρχή Δημοσίων Εσόδων.\nΟ στόχος αυτός, περιλαμβανόταν στους στόχους της Αρχής για το τρέχον έτος, και δημοσιεύτηκε στο Φύλλο Εφημερίδας της Κυβερνήσεως, στις 21 Φεβρουαρίου.\nΣημειώνεται, ότι όλοι οι τουριστικοί φορείς, -με την ΠΟΞ να πιέζει ιδιαίτερα-, έχουν ζητήσει διευκρινίσεις και ολοκλήρωση των διαδικασιών ελέγχου της ενοικίασης κατοικιών, από τουρίστες, μέσω ηλεκτρονικών πλατφόρμων.\nΣύμφωνα με ρεπορτάζ του in.gr, “Η ΑΑΔΕ απλώνει ηλεκτρονικό δίχτυ στους φορολογούμενους που εκμισθώνουν τα ακίνητά τους μέσω ηλεκτρονικής πλατφόρμας σε μια προσπάθεια να εντοπίσει όσους κρύβουν τα εισοδήματα που εισπράττουν.\nΧαρακτηριστικά ο κ. Πιτσιλής υπογράμμισε «πάρτε για παράδειγμα τις δραστηριότητες που βασίζονται στην πλατφόρμα στον τομέα της διαμονής. Προσδιορίσαμε το πρόβλημα της απώλειας εσόδων, κυρίως λόγω της έλλειψης παροχής στοιχείων και αναφορών από τους ιδιοκτήτες πλατφόρμων. Αναπτύσσουμε λύσεις σε εθνικό επίπεδο (στην Ελλάδα προσπαθούμε να έχουμε ηλεκτρονικό ληξιαρχείο εισηγμένων ακινήτων τρέχοντας μέχρι το τέλος του μήνα) και ταυτόχρονα διαπραγματευόμαστε επίσης με τις πλατφόρμες σε εθνικό επίπεδο»”.\nTagged Airbnb ΑΑΔΕ ακίνητα Ανεξάρτητη Αρχή Δημοσίων Εσόδων βραχυχρόνιας μίσθωσης Ελλάδα ΞΕΕ πλατφόρμα ΠΟΞ. Τέλος Ιουνίου Τουρισμός


Παρασκευή, 27 Νοεμβρίου 2020 08:12:34 ΠΜ\nΑρχική›Ειδήσεις›Κατάσχεση μεγάλης ποσότητας ναρκωτικών στο Ελ. Βενιζέλος\nΤα αποξηραμένα φύλλα της ναρκωτικής ουσίας, βρέθηκαν σε ταχυδρομικά δέματα που είχαν δηλωθεί με την παραπλανιτική περιγραφή: “dry leaves for Hina” και “green tea”.\nΓια τις εν λόγω αποστολές, οργανώθηκαν μέσω του Συντονιστικού Οργάνου Δίωξης Ναρκωτικών (Σ.Ο.Δ.Ν.) 3 ελεγχόμενες παραδόσεις, που οδήγησαν στη σύλληψη και παραπομπή των δύο εκ των παραληπτών στον αρμόδιο Εισαγγελέα.\nΤην 01.12.2014 και 04.12.2014 εντοπίστηκαν και κατασχέθηκαν συνολικά 11 δέματα, με χώρα προέλευσης την Κένυα, συνολικού μικτού βάρους 214 κιλών, με τον ίδιο παραλήπτη. Συντονιστής της ελεγχόμενης παράδοσης ορίστηκε η Αστυνομία.\nΤην 01.12.2014, 09.12.2014, 11.12.2014 και 15.12.2014 εντοπίστηκαν και κατασχέθηκαν συνολικά 28 χαρτοκιβώτια, με χώρα προέλευσης την Κένυα και την Ουγκάντα, συνολικού μικτού βάρους 245 κιλών, με τον ίδιο παραλήπτη. Συντονιστής της ελεγχόμενης παράδοσης ορίστηκε το Σ.Δ.Ο.Ε.\nΤην 10.12.2014 εντοπίστηκαν και κατασχέθηκαν 2 δέματα, συνολικού μικτού βάρους 16 κιλών, με χώρα προέλευσης την Αιθιοπία. Συντονιστής της ελεγχόμενης παράδοσης ορίστηκε η Αστυνομία.


HELL ACTIVE:Το νέο προϊόν της HELL ENERGY έρχεται στην Ελλάδα\nΤρίτη, 02 Ιουνίου 2020 05:33:50 ΠΜ\nΑρχική›Ειδήσεις›Επιχειρήσεις›Τρόφιμα & Ποτά›HELL ACTIVE:Το νέο προϊόν της HELL ENERGY έρχεται στην Ελλάδα\n14:09 - 11 Απρ 2019 | ΤΡΟΦΙΜΑ & ΠΟΤΑ\nΗ HELL ENERGY, ένας από τους πιο δυναμικά αναπτυσσόμενους παίκτες στην αγορά των FMCG προϊόντων, λανσάρει στην Ελλάδα το HELL ACTIVE, ένα νέο λειτουργικό ενεργειακό ποτό με λιγότερη ζάχαρη και πρόσθετα συστατικά.\nΜε το σλόγκαν «ACTIVATE YOURSELF!», η Ουγγρική εταιρεία ενεργειακών ποτών έρχεται να ενθουσιάσει για ακόμα μία φορά τους λάτρεις του είδους, δίνοντας τους την ώθηση που χρειάζονται όχι μόνο στην καθημερινότητα, αλλά και όταν αθλούνται.\nΤο νέο προϊόν της HELL ENERGY περιέχει αμινοξέα, είναι πλούσιο σε L-καρνιτίνη και βιταμίνη Β, ενώ περιέχει 60% λιγότερη ζάχαρη. Το HELL ACTIVE, είναι ιδανικό για όσους επιθυμούν να υιοθετήσουν έναν πιο υγιεινό τρόπο ζωής, αλλά και για όσους αναζητούν ένα μοναδικό προϊόν που θα δώσει στον οργανισμό τους την ενέργεια που χρειάζεται σε έντονη άσκηση.\nΤα προϊόντα HELL ENERGY περιέχουν σχεδόν 90% νερό, πραγματική κοκκοποιημένη ζάχαρη που προσφέρει ενέργεια, καφεΐνη που αναζωογονεί, κιτρικό οξύ, 5 είδη βιταμινών Β, ανθρακικό και άρωμα tutti-fruti.


Αφέθηκε ελεύθερος ο Μπέος! - Onsports.gr\nOnsports Team\t23 Μαίου 2011, 15:36\nΑφέθηκε ελεύθερος ο Μπέος!\nΣτον εισαγγελέα του Βόλου οδηγήθηκε ο Αχιλλέας Μπέος με αφορμή την είσοδό του στα αποδυτήρια κατά τη διάρκεια του ημιχρόνου του αγώνα Ολυμπιακός Βόλου - ΑΕΚ, για την οποία η εισαγγελέας που βρισκόταν στο γήπεδο διέταξε τη σύλληψή του.\nΟ μεγαλομέτοχος του Ολυμπιακού Βόλου βρέθηκε εκεί παρουσία του νομικού εκπροσώπου της ΠΑΕ, Γιώργου Αθανασάκη, αλλά και του δικηγόρου Θανάση Χαρμάνη, προκειμένου να του απαγγελθούν οι κατηγορίες και αφέθηκε πριν από λίγο ελεύθερος. Μάλιστα, οι πληροφορίες αναφέρουν ότι ορίστηκε τακτική δικάσιμος στις 29 Ιουνίου στο μονομελές Πλημμελειοδικείο του Βόλου.


Εμφάνιση αναρτήσεων με την ετικέτα Ιστορία\nΔιαβάζοντας σήμερα τα feeds του reader μου έπεσα πάνω στην είδηση του θανάτου του Μιχρί Μπελί , του "Καπετάν Κεμάλ" ... Αναδημοσιεύω ένα απόσπασμά από το βιβλίο του, "Καπετάν Κεμάλ: Αναμνήσεις από τον ελληνικό εμφύλιο" το οποίο διάβασα στο ρεπορτάζ του TVXS και μου άρεσε πολύ... Τα σύνορα Με τον Λασσάνη ξανασυναντήθηκα ελάχιστες φορές. Δεν είχαμε τα ίδια καθήκοντα. Εκείνος, ως διοικητής, βρισκόταν πιο πολύ στην Ανατολική Μακεδονία, ενώ εγώ στη Θράκη. Τον πρώτο καιρό ξαναβρεθήκαμε μαζί σε μια πορεία, αυτή τη φορά με μια μεγάλη ομάδα ανταρτών. Τη μέρα είχε ήλιο και έκανε ζέστη. Τη νύχτα φύσαγε παγωμένο αγιάζι. Φορούσα τα πολιτικά ρούχα και δεν με ζέσταιναν. Ο Λασσάνης φορούσε χοντρή στρατιωτική στολή και χλαίνη. Ήρθε η ώρα να κοιμηθούμε. «Ελαφρά είσαι ντυμένος» είπε, «να κοιμηθούμε πλάτη με πλάτη, η χλαίνη φτάνει και για τους δύο». Έτσι κάναμε. Το «πλάτη με πλάτη» είχε κάποιο αποτέλεσμα, αλλά τι να σου κάνει μία χλαίνη, δεν έφτανε να σκεπαστούν καλά δύο ά


Γράφουν για φλερτ Άρη-Σιγκουριόνσον | Goal News Cy\nΑ' ΚΑΤΗΓΟΡΙΑΑΡΗΣΓράφουν για φλερτ Άρη-Σιγκουριόνσον\nΓράφουν για φλερτ Άρη-Σιγκουριόνσον\nΗ ρουμανική ιστοσελίδα Digisport.ro κάνει λόγο για πρόταση του Άρη στον επιθετικό της Κλουζ Ρούναρ Σιγκουριόνσον. Όπως αναφέρει το σχετικό δημοσίευμα, η πρωταθλήτρια της βαλκανικής χώρας έκανε προσφορά για νέο συμβόλαιο με μειωμένες αποδοχές, κάτι που δυσαρέστησε τον Ισλανδό διεθνή φορ.\nΕπίσης, τονίζεται πως εάν τα βρει με τον σύλλογο της Λεμεσού, θα είναι και οι τρεις πλευρές ευχαριστημένες. Η Κλουζ θα απαλλαγεί από ένα συμβόλαιο που δεν θέλει να πληρώσει, ο παίκτης θα βρει καλύτερους όρους συνεργασίας και ο Άρης θα αποκτήσει έναν μετεγγραφικό στόχο του.\nΑπομένει να φανεί πόση αληθοφάνεια έχει το ρουμανικό δημοσίευμα και αν όντως υπάρχει θέμα με τον Σιγκουριόνσον.